
BENEDICTUS PP. XV 


VENERABILES FRATRES SALUTEM ET APOSTOLICAM BENEDICTIONEM 


Humani generis Redemptionem Iesus Christus in ara Cru- 
cis moriendo cum consummasset, velletque adducere homi- 
nes ut, suis praeceptis obtemperando, compotes fierent aeternae 
vitae, non alia usus est via quam suorum voce praeconum 
qui, quae ad salutem credenda faciendaque essent, hominum 
universitati denuntiarent. Placuit Deo per stultitiam prae- 
dicationis salvos facere credentes *. Elegit igitur Apostolos, 
quibus cum per Spiritum Sanctum dona infudisset tanto mu- 
neri consentanea, Euntes, inquit, in mundum universum prae- 
dicate Evangelium *. Quae quidem praedicatio faciem orbis 
terrae renovavit. Nam, si Fides christiana mentes hominum a 
multiplici errore ad veritatem, animosque a sordibus vitiorum 
ad omnium virtutum excellentiam convertit, profecto ipsius 

praedicationis ope convertit: Fides ex auditu, auditus autem 
per verbum Christi ’. Quapropter, quoniam, Dei nutu, iisdem 
causis quibus procreatae sunt, res conservantur, patet praedi- 
cationem christianae sapientiae ad continuandum aeternae sa- 
lutis opus divinitus adhiberi; et eam in maximis gravissimisque 
rebus iure numerari: in quam propterea curae cogitationesque 
a Nobis praecipuae conferendae sunt, maxime si aliqua ex parte, 
a nativa integritate, cum suae efficacitatis detrimento, deficere 
videatur. 

Id enimvero est, venerabiles Fratres, quod ad ceteras mi- 
serias horum temporum quibus Nos ante alios sollicitamur, 
accedit. Etenim, si circumspiciamus quam multi sint qui verbo 
Dei praedicando dant operam, tanta occurret copia, quanta 
fortasse numquam fuit antea. Si autem consideremus, quo loco 
sint publice ac privatim mores atque instituta populorum, cre- 
scit in dies vulgo rerum quae supra naturam sunt, despicientia 
et oblivio; sensim a christianae virtutis severitate disceditur, 
maioresque ad probrosam ethnicorum vitam quotidie regressus 
fiunt. 

Horum quidem malorum variae sunt multiplicesque cau- 
sae: nemo tamen negaverit deplorandum esse quod eis malis a 
ministris verbi non satis afferatur medicinae. Numquid sermo 
Dei talis esse desiit, qualis ab Apostolo dicebatur, vivus et 
efficax et penetrabilior omni gladio ancipiti? Num gladii huius 
aciem usus diuturnitas hebetavit? Vitio certe tribuendum est 
ministrorum qui non tractant, quaemadmodum oportet, hunc gla- 
dium, si is non omnibus locis vim suam exerceat. Neque enim 
dici potest melioribus, quam nos, temporibus Apostolos usos esse, 
quasi tum aut plus esset docilitatis ad Evangelium aut minus 
contra divinam legem contumaciae. 

Omnino igitur, quod Nos apostolici officii conscientia admo- 
net duorumque proximorum Decessorum exemplum hortatur, 
huc summo studio, pro rei gravitate, incumbendum Nobis esse 
intelligimus, ut praedicationem divini verbi ad eam normam, ad 

quam Christi Domini iussu Ecclesiaeque statutis dirigenda est, 
ubique revocemus. 


Principio, venerabiles Fratres, quaeramus oportet, quas ob 
causas in hoc genere de via declinetur. Iam istae causae ad tres 
redire videntur: aut is ad praedicandum assumitur qui non 
debet; aut id muneris non eo exercetur consilio quo debet; aut 
non eo modo quo oportet. 

Etenim praedicationis munus, ex Tridentinae Synodi do- 
ctrina, Episcoporum praecipuum est’. Apostoli quidem, quorum 
in locum successere Episcopi, hoc maxime suarum partium esse 
duxerunt. Ita Paulus: Non enim misit me Christus baptizare, sed 
evangelizare *. Ceterorum autem Apostolorum ea fuit sententia : 
Non est aequum nos derelinquere verbum Dei, et ministrare 
mensis *. Etsi autem proprium id.est Episcoporum, tamen, quo- 
niam variis distenti curis in suarum gubernatione ecclesiarum, 
nec semper nec usque quaque ipsi per se possunt, necesse est 
etiam per alios huic officio satisfaciant. Quare in hoc munere 
quicumque praeter Episcopos versantur, dubitandum non est 
quin, episcopali fungente: officio, versentur. — Haec igitur prima 
lex sanciatur, ut munus praedicationis sua sponte suscipere 
liceat nemini; sed ad illud exsequendum cuivis opus sit mis- 
sione legitima, quae, nisi ab Episcopo, dari non potest: Quomodo 
praedicabunt, nisi mittantur? *. Missi sunt enim Apostoli et ab 
Eo missi qui summus est Pastor et Episcopus animarum no- 
strarum °; missi septuaginta duo illi discipuli; ipseque Paulus, 
quamvis constitutus iam a Christo vas electionis ut nomen eius 
coram gentibus et regibus portaret ‘, tum demum iniit aposto- 
latum quum seniores, Spiritus Sancti mandato Segregate mihi 
Saulum in opus (Evangelii) ’, obtemperantes, eum cum imposi- 

tione manuum dimisissent. Id quod primis Ecclesiae tempori- 
bus perpetuo usitatum est. Omnes enim, vel qui in sacerdotum 
ordine eminebant, ut Origenes, et qui postea ad episcopatum 
evecti sunt, ut Cyrillus Hierosolymitanus, ut Ioannes Chrysosto- 
mus, ut Augustinus ceterique Doctores Ecclesiae veteres, sese ex 
sui quisque Episcopi auctoritate ad praedicandum contulerunt. 

Nunc vero, venerabiles Fratres, longe aliud venisse in con- 
suetudinem videtur. E sacris oratoribus non ita pauci sunt in 
quos apte cadere illud dixeris quod queritur Dominus apud Iere- 
miam: Non mittebam prophetas, et ipsi currebant *. Nam cui- 
cumque vel ex ingenii indole vel aliis quibusvis de causis mini- 
sterium verbi suscipere libuerit, facile ei patet aditus ad suggesta 
templorum, tamquam ad palaestram in qua quivis suo arbitratu 
sese exerceat. Itaque ut iam de medio tollatur tanta perversitas, 
vestrum est, venerabiles Fratres, providere; et quoniam de pa- 
bulo vestris gregibus praebito reddenda Deo Ecclesiaeque a vobis 
ratio est, ne sinite ut quis, iniussu vestro, in ovile se inferat, et 
oves Christi ad suum arbitrium pascat. Nemo igitur in dioece- 
sibus vestris, nisi vocatus probatusque a vobis, iam nunc sacras 
conciones habeat. 

Hic vero summa cum vigilantia attendatis volumus quibus 
munus tam sanctum demandetis. Qua in re Episcopis hoc tan- 
tum, Concilii Tridentini decreto, permittitur ut idoneos eligant, 
id est qui possint officium praedicationis salubriter exsequi. Sa- 
lubriter, dictum est - notate verbum quo rei continetur norma - 
non eloquenter, non cum plausu audientium, verum cum anima- 
rum fructu, ad quem, tamquam finem, divini verbi administra- 
tio pertinet. — Quod si pressius definiri a Nobis cupitis quos 
reapse habeatis idoneos, eos dicimus in quibus divinae vocatio- 
nis argumenta reperietis. Nam quod requiritur ut quis ad sacer- 
dotium admittatur: Nec quisquam sumit sibi honorem, sed 
qui vocatur a Deo*, idem opus est ut quis ad praedicandum 
habilis aptusque iudicetur. Quae quidem vocatio haud difficile 

deprehenditur. Christus enim, Dominus et Magister Noster, cum 
in eo esset ut in caelum adscenderet, nequaquam dixit Aposto- 
lis ut illico, diversi abeuntes, praedicare inciperent: Sedete, 
inquit, in civitate, quoadusque induamini virtute ex alto '. 
Hoc igitur erit indicio quempiam divinitus ad id muneris vo- 
cari, si is virtute ex alto sit indutus. Quod cuiusmodi sit, licet 
ex iis colligere, venerabiles Fratres, quae in Apostolis, statim 
ut virtutem desuper acceperint, scimus evenisse. Ubi enim in 
eos Spiritus Sanctus descendit - ne mirifica, quibus aucti sunt, 
charismata attingamus - ex rudibus infirmisque hominibus docti 
perfectique evaserunt. Sit igitur sacerdos quispiam congruenti 
tum scientia tum virtute praeditus - modo ei dona naturae sup- 
petant quae necessaria sunt ne tentetur Deus - recte ad praedica- 
tionem vocatus videbitur, neque erit cur ab Episcopo ad hoc 
munus non possit assumi. Quod ipsum vult Tridentina Synodus, 
cum edicit, ne quos Episcopus praedicare sinat qui non sint mo- 
ribus et doctrina probati *. Itaque Episcopi est eos, quibus prae- 
dicandi munus deferre cogitat, diu multumque experiri ut quae 
quantaque sit eorum et doctrinae copia et vitae sanctimonia co- 
gnoscat. Qui si remisse negligenterque se gesserit, is profecto in 
re gravissima deliquerit, et in eius caput culpa recidet vel erro- 
rum quos imperitus praedicator fuderit, vel offensionis malique 
exempli quod improbus dederit. 

Quo autem faciliores in hoc vestras, venerabiles Fratres, 
reddamus partes, volumus ut qui praedicandi potestatem pe- 
tunt, non secus ac qui confessiones peccatorum excipiendi, de 
eorum moribus et eruditione posthac duplex severumque fiat 
iudicium. Quisquis igitur in alterutro mancus et claudicans re- 
pertus sit, nullo rei cuiusquam respectu, repellatur ab eiusmodi 
munere cui non esse eum idoneum constiterit. Postulat id vestra 
ipsorum dignitas, quorum vices a praedicatoribus geruntur, ut 
diximus; flagitat Ecclesiae sanctae utilitas, quandoquidem sal 

terrae et lux mundi esse ', si quis alius, is debet qui in verbi 
ministerio versatur. 


His probe consideratis rebus, ultra progredi ad explican- 
dum quem sacrae praedicationis et finem et modum esse opor- 
teat, supervacaneum potest videri. Nam si ad eam, quam me- 
moravimus, regulam sacrorum oratorum delectus exigatur, quid 
est dubii quin, congruis ornati virtutibus, dignam in praedi- 
cando et causam sibi proponant et rationem teneant ? Sed tamen 
prodest haec duo illustrare capita, ut eo melius appareat, quare 
interdum boni praedicatoris forma in nonnullis desideretur. 

Quid praedicatoribus debeat in suscepto munere exsequendo 
esse propositum, licet intelligere ex eo quod ii possunt ac de- 
bent de se idem, quod Paulus, affirmare: Pro Christo legatione 
fungimur’*. Si autem legati sunt Christi, illud ipsum velle debent 
in legatione peragenda quod Christus voluit in danda; immo 
quod ipse, dum vixit in terris, sibi proposuit. Neque enim Apo- 
stoli, et praedicatores post Apostolos, alio missi sunt atque 
Christus: Sicut misit me Pater, et ego mitto vos *. Scimus autem 
cuius rei gratia Christus de caelo descenderit: aperte enim de- 
claravit: Ego ad hoc veni in mundum, ut testimonium perhi- 
beam veritati *, Ego veni, ut vitam habeant *. 

Utrumque igitur persequantur oportet qui sacrae praedica- 
tioni dant operam, id est, ut traditae a Deo veritatis diffundant 
lumen et ut in iis qui audiunt, supernaturalem excitent alantque 
vitam ; brevi, ut animarum quaerendo salutem, Dei promoveant 
gloriam. Quare, sicut perperam appelletur medicus, qui medici- 
nam non faciat, vel alicuius artis doctor qui eam non doceat ar- 
tem, sic qui praedicando non curat ad pleniorem Dei cognitionem 
et ad aeternae salutis viam homines adducere, eum declamato- 

rem vaniloquum appellari licet, praedicatorem evangelicum non 
licet. Atque utinam huiusmodi declamatores nulli sint! — Quid 
vero est quo ducuntur maxime? Alii quidem inanis gloriae cu- 
piditate: cui scilicet ut satisfaciant: « Student magis alta quam 
« apta dicere, facientes apud infirmas intelligentias miraculum 
« sui, non ipsorum salutem operantes. Erubescunt humilia et 
« plana dicere, ne sola haec scisse videantur... Erubescunt la- 
« Ctare parvulos »’. Cumque Iesus Dominus ex humilitate audito- 
rum ostenderet se eum esse qui exspectabatur : Pauperes evange- 
lizantur?, quid non moliuntur isti, ut ex urbium celebritate atque 
ex primariorum dignitate templorum commendationem suis ser- 
monibus acquirant? Quoniam autem in rebus a Deo revelatis 
quaedam sunt quibus corruptae humanae naturae perterreatur 
infirmitas, quaeque ob eam causam accommodatae non sunt ad 
evocandam multitudinem, ab iis caute se abstinent eaque tra- 
ctant in quibus, si loci rationem excipias, nihil est sacrum. Ac 
non raro contingit ut in media pertractatione rerum aeternarum 
labantur ad politica, praesertim si quid eius generis animos au- 
dientium vehementer teneat occupatos. Omnino unum hoc iis 
esse studium videtur, placere audientibus eisque morem gerere 
quos Paulus prurientes auribus * dicit. Hinc ille gestus non seda- 
tus et gravis, sed qualis in scaena aut in concione populari solet 
agi; hinc illae vocis vel remissiones molliores, vel contentiones 
tragicae ; hinc illud orationis genus proprium ephemeridum ; hinc 
sententiarum illa copia ab impiorum et acatholicorum petita 
scriptis, non a divinis Litteris, non a Sanctis Patribus; hinc de- 
nique illa et, quae ab eorum plerisque usurpatur volubilitas 
tanta verborum, qua obtundant quidem aures et admirationem 
moveant audientibus, sed nihil his boni afferant quod domum 
reportent. Iam vero mirum quantum praedicatores isti opinione 
falluntur. Habeant licet quem tanto cum labore nec sine sacri- 
legio petunt plausum imperitorum: num pretium est operae, 

quando simul subeunda eis est prudentium omnium vituperatio 
et, quod est maius, formidandum Christi severissimum iu- 
dicium? 

Quamquam, venerabiles Fratres, unice plausus quaerere 
praedicando non omnium est qui a regula normaque aberrant. 
Plerumque huiusmodi significationes qui captant, ideo captant 
ut eas ad aliud assequendum dirigant vel minus honestum. Nam, 
oblivioni dantes illud Gregorii: « Non praedicat sacerdos ut co- 
medat, sed ideo ut praedicet, manducare debet » * haud ita rari 
sunt qui, cum ad alia munera, quibus decenter alerentur, non 
se factos esse intelligerent, ad praedicationem se contulerunt, 
non ministerii sanctissimi rite exercendi, verum quaestus fa- 
ciendi causa. Videmus igitur curas omnes istorum minime con- 
versas esse ad quaerendum ubi maior sperari possit fructus ani- 
marum, sed ub plus conficiatur praedicando lucri. 

Iam vero, cum ab his nihil exspectare liceat Ecclesiae, nisi 
damnum et dedecus, summopere vobis, venerabiles Fratres, est 
vigilandum, ut, si quem inveneritis praedicatione ad suam glo- 
riam vel ad quaestum abuti, eum sine cunctatione amoveatis ab 
officio praedicandi. Nam qui rem tam sanctam polluere non ve- 
retur tanta perversitate propositi, non sane dubitabit ad omnes 
indignitates descendere, ignominiae labem aspergens non sibi 
tantum, sed ipsi etiam sacro muneri, quod tam prave admi- 
nistrat. 

Eadem autem erit adhibenda severitas in eos qui quo decet 
modo non praedicent, propterea quod ea neglexerint, quae ad 
recte hoc ministerium obeundum necessario requiruntur. Haec 
vero quae sint, docet exemplo suo is qui ab Ecclesia cognomina- 
tus est Praedicator veritatis, Paulus Apostolus: cuius similes 
praedicatores utinam, Dei miserentis beneficio, multo plures 
habeamus. 

Primum igitur quod discimus a Paulo hoc est, quam bene 
paratus et instructus ad praedicandum venerit. Neque vero hic 

loquimur de doctrinae studiis in quibus, Gamaliele magistro, 
diligenter versatus erat. Scientia enim in eo per revelationem 
infusa, obscurabat ac paene obruebat eam quam ipse sibi com- 
paraverat: quamquam hanc quoque non parum ei profuisse ex 
eius Epistolis apparet. Prorsus necessaria est praedicatori scien- 
tia, ut diximus, cuius quidem luce qui caret, facile labitur, ex 
Concilii Lateranensis IV verissima sententia: « Ignorantia est 
mater cunctorum errorum ». Non tamen de qualibet rerum scien- 
tia volumus intelligi, sed de ea scilicet quae propria est sacer- 
dotis, quaeque, ut in pauca conferamus rem, cognitione sui, Dei, 
et officiorum continetur: sui, inquimus, ut suas quisque utilita- 
tes omittat; Dei, ut omnes ad eum et cognoscendum et diligen- 
dum adducat; officiorum, ut ea servet et servari praecipiat. Ce- 
terarum rerum scientia, ista si desit, inflat nec quicquam prodest. 
Illud potius videamus, qualis in Apostolo praeparatio fuerit 
animi. Qua quidem in re tria sunt maxime consideranda. Pri- 
mum ut se totum Paulus divinae voluntati dediderit. Vixdum 
enim, cum iter faceret Damascum, Iesu Domini virtute tactus 
est, edidit illam Apostolo dignam vocem: Domine, quid me vis 
facere?*. Nam promiscua illi statim coeperunt esse pro Christo, 
sicut perpetuo fuerunt postea, laborare et quiescere, egere et 
abundare, laudari et contemni, vivere et mori. Non est dubium 
quin ideo in apostolatu tantum profecerit, quod se Dei voluntati 
pleno cum obsequio permisit. Quare similiter ante omnia obse- 
quatur Deo quisquis praedicator ad salutem animarum nititur ; 
ut nihil quidquam sit sollicitus quos auditores, quem successum, 
quos fructus habiturus sit: denique ut Deum dumtaxat, non se 
respiciat. : 
Hoc autem tantum Deo obsequendi studium animum postu- 
lat adeo comparatum ad patiendum, ut nullum fugiat laboris 
molestiaeque genus. Quod alterum in Paulo fuit insigne. Nam, 
cum de eo dixisset Dominus: Ego ostendam illi, quanta oporteat 
eum pro nomine meo pati *, ipse deinde aerumnas omnes tanta 

cum voluntate complexus est ut scriberet: Superabundo gaudio 
in omni tribulatione nostra '. Iam vero haec laboris tolerantia 
in praedicatore si emineat, cum quicquid humani in eo sit, 
abstergeat, ac Dei gratiam ei ad fructum ferendum conciliet, tum 
incredibile est quam eius operam christiano populo commendet. 
Contra, parum ad permovendos animos ii possunt, qui quo- 
cumque venerint, ibi commoditates vitae plus aequo consectan- 
tur, ac dum suas conciones habeant, nihil aliud fere attingunt 
ministerii sacri, ut appareat plus eos propriae servire valetu- 
dini, quam animarum utilitati. 

Tertio denique loco spiritum orationis qui dicitur, necessa- 
rium praedicatori esse intelligimus ex Apostolo; qui ut primum 
vocatus est ad apostolatum, Deo supplex esse instituit: Ecce 
enim orat*. Etenim non copiose dicendo nec subtiliter disserendo 
aut vehementer perorando salus quaeritur animarum: qui hic 
consistat praedicator nihil est nisi aes sonans aut cymbalum tin- 
niens *. Id quo fit ut vigeant humana verba mirificeque valeant 
ad salutem, divina est gratia: Deus incrementum dedit ‘*. Dei 
autem gratia non studio et arte comparatur, sed precibus im- 
petratur. Quare qui parum aut nihil orationi est deditus, frustra 
in praedicatione operam curamque consumit, cum coram Deo 
nec sibi nec audientibus quicquam proficiat. 

Itaque, paucis concludentes quae hactenus diximus, his 
Petri Damiani verbis utamur: « Praedicatori duo sunt perma- 
« xime necessaria, videlicet ut sententiis doctrinae spiritualis 
« exuberet, et religiosae vitae splendore coruscet. Quod si sacer- 
«dos quispiam ad utrumque non sufficit, ut et vita clarus et 
« doctrinae facultate sit profluus; melior est vita procul dubio 
« quam doctrina... Plus valet vitae claritas ad exemplum, quam 
« eloquentia vel urbanitas accurata sermonum... Necesse est ut 
« sacerdos, qui praedicationis officio fungitur, et doctrinae spiri- 

« tualis imbribus pluat, et religiosae vitae radiis splendeat: 
« instar illius Angeli, qui natum Dominum pastoribus nuntians, 
« et splendore claritatis emicuit, et quod evangelizare venerat, 
« verbis expressit » °. 

Sed, ut ad Paulum redeamus, si quaerimus quibus de rebus 
consuevisset praedicando agere, ipse sic omnia complectitur: 
Non enim iudicavi me scire aliquid inter vos, nisi Iesum Chri- 
stum, et hunc crucifizum *. Efficere ut Iesum Christum homines 
magis magisque cognoscerent et quidem cognitione quae ad vi- 
vendum, non modo ad credendum, pertineret, hoc est quod omni 
apostolici pectoris contentione laboravit. Itaque Christi dog- 
mata et praecepta omnia vel severiora sic tradebat ut nihil nec 
reticeret nec molliret, de humilitate, de abnegatione sui, de ca- 
stitate, de rerum humanarum contemptu, de obedientia, de venia 
inimicis danda, de similibus. Nec vero timide illa denuntiabat: 
inter Deum et Belial eligendum esse cui serviatur, utrique non 
posse; omnes, ut e vivis excesserint, tremendum manere iudi- 
cium ; cum Deo non licere transigi; aut vitam aeternam speran- 
dam, si universae obtemperetur legi, aut, si cupiditatibus indul- 
gendo deseratur officium, ignem aeternum esse exspectandum. 
Neque enim Praedicator veritatis unquam putavit abstinendum 
ab huiusmodi argumentis propterea quia, ob corruptionem tem- 
porum, nimis dura viderentur iis, ad quos loquebatur. — Apparet 
igitur quam non probandi sint ii praedicatores, qui quaedam 
christianae doctrinae capita, ne fastidio sint audientibus, non 
audent attingere. Num medicus quisquam inutilia remedia dabit 
aegrotanti, quia is ab utilibus abhorreat? Ceterum inde proba- 
bitur oratoris virtus et facultas, si, quae ingrata sunt, ea grata 
dicendo reddiderit. 

Quae autem tractanda susceperat, quo modo Apostolus ex- 
plicabat? Non in persuasibilibus humanae sapientiae verbis °. 
Quanti refert, venerabiles Fratres, hoc omnibus esse exploratis- 

simum, cum videmus non paucos e sacris concionatoribus ita 
dicere ut Scripturas Sanctas, Patres Doctoresque Ecclesiae, theo- 
logiae sacrae argumenta praetermittant; nihil fere nisi rationem 
loquantur. Perperam profecto: neque enim in ordine supernatu- 
rali humanis tantum adminiculis quidquam proficitur. — At 
illud opponitur: praedicatori qui quae divinitus revelata sunt, 
urgeat, non haberi fidem. — Itane vero? Sit sane apud acatholi- 
cos: quamquam cum Graeci sapientiam, nimirum huius saeculi, 
quaererent, Apostolus tamen eis Christum crucifixum praedica- 
bat *. Quod si oculos convertamus ad gentes catholicas, in his 
ii qui alieni sunt a nobis, fere Fidei radicem retinent: mentem 
enim obcaecantur eo quod animi corrumpuntur. 

Postremo qua mente praedicabat Paulus? Non ut hominibus, 
sed ut Christo placeret: Si hominibus placerem, Christi servus 
non essem *. Cum animum gereret incensum caritate Christi, 
nihil quaerebat praeter Christi gloriam. O utinam qui in verbi 
ministerio elaborant, omnes vere Iesum Christum diligant; uti- 
nam possint illa usurpare Pauli: Propter quem (Iesum Chri- 
stum) omnia detrimentum fect *; et Mihi vivere Christus est *. 
Tantum qui amore ardent, ceteros inflammare sciunt. Quare 
S. Bernardus ita praedicatorem admonet: « Si sapis, concham 
te exhibebis et non canalem » °; hoc est: quod dicis, eo plenus 
ipse esto, et ne satis habeas in alios transfundere. « Verum, ut 
idem Doctor addit, canales hodie in Ecclesia multos habemus, 
conchas vero perpaucas! » °. 

Hoc ne eveniat in posterum, vobis omni ope atque opera 
enitendum est, venerabiles Fratres: quorum est et indignos re- 
pellendo, et idoneos eligendo, conformando, moderando, efficere 
ut praedicatores, qui sint secundum Dei cor, iam plurimi exsi- 
stant. — Respiciat autem misericors gregem suum Pastor aeter- 


11 Cor., 1, 23, 23. 

2 Gal., 1, 10. 

3 Philip., 3, 8. 

* Ibid., 1, 21. 

5 In Cant. serm. 18. 
Ibid. 

nus, Iesus Christus, Virgine Sanctissima quidem, ut Matre au- 
gusta ipsius Verbi incarnati et Regina Apostolorum, deprecante ; 
ac spiritum apostolatus in Clero refovens, plurimos esse iubeat 
qui studeant « seipsos probabiles exhibere Deo, operarios incon- 
fusibiles, recte tractantes verbum veritatis » ’. 


Auspicem divinorum munerum ac testem benevolentiae No- 
strae vobis, venerabiles Fratres, vestroque Clero ac populo apo- 
stolicam benedictionem peramanter impertimus. 

Datum Romae apud S. Petrum die xv iunii, in festo Sacra- 
tissimi Cordis Iesu, anno Mcmxvi, Pontificatus Nostri tertio. 


BENEDICTUS PP. XV 


LITTERAE APOSTOLICAE 


I 


SODALITATI VERITATIS CATHOLICAE IN HIBERNIA CONSTITUTAE INDULGENTIAE 
ET PRIVILEGIA IN PERPETUUM CONCEDUNTUR. 


BENEDICTUS PP. XV 


Ad perpetuam rei memoriam. — Beati Petri Apostolorum Prin- 
cipis vices hic in terris, nullis quidem meritis Nostris, gerentibus divi- 
nitus, antiquius nihil est Nobis, quam ut piae Societates, quae mili- 
tantis Ecclesiae ministros, quasi auxiliares cohortes, in bono certamine 
decertando adiuvant, peculiaribus ornentur privilegiis et spiritualibus 
gratiis, quibus auctae uberiora in Domino incrementa suscipere sata- 
gant. Hoc ducti consilio, cum Ven. Frater Ioannes Harty, Episcopus 
Cassiliensis et Praeses « Veritatis Catholicae Societatis Hiberniae » fru- 
giferum ad finem sexdecim iam ab annis institutae, sub auspicio Epi- 
scopatus Hibernici, ut in vulgus modico pretio effundantur per typos 
edita salutaria ac pia scripta, enixis Nos precibus flagitaverit, ut non- 
nullis Societatem ipsam indulgentiis locupletare dignemur, Nos optatis 
his annuendum, quantum in Domino possumus, censuimus. Quae cum 
ita sint, audito dilecto filio Nostro S. R. E. Cardinali Poenitentiario 


‘2 Tim., 2, 15. 

Maiore, de omnipotentis Dei misericordia ac BB. Petri et Pauli Aposto- 
lorum Eius auctoritate confisi, omnibus et singulis fidelibus qui Socie- 
tatem memoratam Veritatis Catholicae in Hibernia in posterum ingre- 
dientur, die primo eorum inscriptionis, si vere poenitentes et confessi 
ac S. Communione refecti, in propria Societatis Ecclesia, si adsit, secus 
in quavis alia publica Aede sive Sacello item publico, pro Christia- 
norum Principum concordia, haeresum extirpatione, peccatorum con- 
versione ac S. Matris Ecclesiae exaltatione pias ad Deum preces effun- 
dant, plenariam; ac tam inscriptis, quam in posterum eadem in Societate 
inscribendis fidelibus, in cuiuslibet eorum mortis articulo, si admissorum 
Sacramentali exomologesi expiati atque Angelorum dapibus refecti, vel, 
quatenus id facere nequiverint, nomen Iesu ore, si potuerint, sin minus 
corde devote invocaverint, mortemque tamquam peccati stipendium 
submisso animo receperint, etiam plenariam; tandem similiter omnibus 
et singulis nunc et in posterum existentibus enunciatae Societatis soda- 
libus, qui singulis annis Dominica SSihae Trinitatis, nempe post Pen- 
tecosten prima, et festivitatibus Immaculatae Conceptionis B. Mariae 
Virginis, idest die octava mensis decembris, die S. Patricii, nempe die 
martii decimoseptimo, S. Laurentii O’ Toole, scilicet quarto decimo 
novembris mensis die, denique S. Birgittae, nimirum Kalendis februa- 
riis, aut Dominicis immediate respective festivitates ipsas sequentibus, 
a medietate diei praecedentis ad mediam usque noctem diei festi, pro- 
priam, item si reperiatur, Ecclesiam Societatis, secus quodvis aliud tem- 
plum sive sacellum publicum, similiter poenitentes et confessi atque 
ecclesiastica mensa recreati celebrent, ibique preces, uti superius dixi- 
mus, fundant, quo ex his die id agant, plenariam omnium peccatorum 
suorum indulgentiam et remissionem misericorditer in Domino conce- 
dimus. Insuper dictis fidelibus nunc et in posterum in Societate Catho- 
licae Veritatis existentibus, quo per annum die, contrito saltem corde, 
recitaverint antiphonam, versiculum, responsum et orationem ut infra: 
« Veni, Sancte Spiritus, reple tuorum corda fidelium et tui amoris in 
«eis ignem accende. - Emitte Spiritum tuum et creabuntur, et reno- 
« vabis faciem terrae. - Oremus. Mentes nostras, quaesumus, Domine, 
« Paraclitus, qui a Te procedit, illuminet, et inducat in omnem, sicut 
« tuus promisit Filius, veritatem. Qui Tecum vivit et regnat in unitate 
« eiusdem Spiritus Sancti Deus in saecula saeculorum. Amen »; et quo- 
ties contrito pariter corde SStum Eucharistiae Sacramentum visitent 
et coram Ipso pro incremento et iuxta fines Veritatis Catholicae Socie- 
tatis Hiberniae devote orent, trecentos de numero penalium dies; quo 
vero die ad catholicarum veritatum diffusionem per eandem Societatem 

cooperentur, doxologiam, sive « Gloria Patri » semel recitantes, de 
numero pariter paenalium dierum in forma Ecclesiae consueta centum 
expungimus. Porro largimur omnibus et singulis ipsis sociis, si malint,. 
liceat (excepto iugiter in mortis articulo lucranda indulgentia) omnibus. 
aliis tam plenariis quam partialibus indulgentiis functorum vita labes 
paenasque expiare. Praeterea tam adlectis in praesens, quam in poste- 
rum eandem in Catholicae Veritatis Hiberniae Societatem adlegendis 
Sacerdotibus, facultatem facimus benedicendi unico Crucis signo Coronas 
precatorias, Cruces, Crucifixos, parvasque ex metallo tum Redemptoris,. 
tum Virginis, tum Sanctorum statuas, eisque applicandi indulgentias 
apostolicas omnes quae in elencho a Suprema Congregatione S. Officii 
die 5 septembris anno 1914 edito numerantur; pariterque veniam tri- 
buimus benedicendi Crucifixos cum applicatione indulgentiarum quae a 
Via Crucis sive Calvariae adpellantur, et quas lucrari poterunt sodales 
qui legitime impediti quominus ante Stationes legitime erectas se sistant, 
Crucifixum ipsum manu gerentes, bis decies Orationem Dominicam, 
Salutationem Angelicam ac doxologiam sive « Gloria Patri » devote reci- 
tent. Fas etiam sit Sacerdotibus iam .inscriptis quam in posterum dicta 
in Societate inscribendis bis in hebdomada Missae, quam pro defunctis 
celebrent, altaris indulgentiam applicare. Tandem defunctorum ipsius 
Sodalitii Veritatis Catholicae sodalium animas in Purgatorii igne detentas. 
adiuvare cupientes, concedimus atque indulgemus, ut Missae omnes quae 
ad quodvis cuiuslibet Ecclesiae Altare pro anima cuiuscumque sodalis. 
dictae Societatis, quae Deo in charitate coniuncta ab hac luce migra- 
verit, per quemvis Sacerdotem adprobatum saecularem, seu, de Supe- 
riorum suorum licentia, regularem, rite celebrabuntur, animae pro qua 
litatae fuerint perinde suffragentur, ac si ad privilegiatum Altare fuis- 
sent peractae. Non obstantibus Nostra et Cancellariae Apostolicae regula. 
de non concedendis indulgentiis ad instar aliisque Constitutionibus et 
Sanctionibus Apostolicis ceterisque omnibus in contrarium facientibus. 
quibuscumque. Praesentibus perpetuis futuris temporibus valituris. Volu- 
mus autem, ut praesentium Litterarum transumptis, seu exemplis, etiam 
impressis, manu alicuius Notarii publici subscriptis ac sigillo personae 
in ecclesiastica dignitate constitutae muniti,eadem prorsus fides adhi- 
beatur, quae adhiberetur ipsis praesentibus si forent exhibitae vel 


ostensae. 
Datum Romae apud S. Petrum, sub annulo Piscatoris, die xu apri- 


lis mcmxvul, Pontificatus Nostri anno tertio. 


P. Carp. Gasparri, @ Secretis Status. 

Il 


PIO OPERI VULGO « MESSBUND » NUNCUPATO INDULGENTIAE IN PERPETUUM 
CONCEDUNTUR. 


BENEDICTUS PP. XV 


Ad perpetuam rei memoriam. — Dilectus filius losephus Antonius 
a S. loanne in Persiceto, Procurator et Commissarius Generalis Ordinis 
Fratrum Minorum Capulatorum, Nobis exponendum curavit, pium Opus, 
quod vulgo « Messbund » nuncupatum, sibi sub patrocinio S. Fidelis a 
Sigmaringa, Protomartyris de Propaganda Fide, exteras eorundem Fra- 
trum Cappuccinorum Missiones iuvare proponit, nonnullis indulgentiis 
tum plenariis tum partialibus a rec. me. Pio Papa X, Decessore Nostro, 
die sexto maii anno mcmvit ditatum fuisse, atque enixas Nobis preces 
adhibuit, ut huiusmodi privilegia, aliis aucta gratiis, perpetuo renovare 
dignaremur. Nos, quibus sane persuasum est, pium supradictum Opus 
uberes in Domino fructus edidisse, ac magis magisque in posterum edi- 
turum, benigne haec vota excipienda censuimus. Quare, audito etiam 
dilecto filio Nostro S. R. E. Cardinali Poenitentiario Maiore, omnibus 
ac singulis utriusque sexus Christifidelibus, iam in opere, quod supra 
diximus, descriptis ac pro tempore describendis, in cuiuslibet eorum 
mortis articulo, si vere poenitentes et confessi ac S. Communione refe- 
cti, vel, quatenus id facere nequiverint, nomen Iesu ore, si potuerint, 
sic minus corde devote invocaverint et mortem tamquam peccati sti- 
pendium de manu Domini patienti animo susceperint, plenariam; atque 
eiusdem pii Operis sodalibus nunc et in posterum existentibus, qui 
admissis rite expiatis, sacram Synaxim sumpserint, et propriam pii Operis 
Ecclesiam, ubi existat, vel quodvis templum aut publicum Oratorium, 
sollemnitate Epiphaniae D. N. Iesu Christi, et festivitatibus Exaltationis 
SSmae Crucis, Septem Dolorum B. Mariae Virginis, idest feria sexta 
post Dominicam Passionis ac S. Fidelis a Sigmaringa, Operis Patroni, a 
meridie dierum has festivitates praecedentium usque ad mediam noctem 
insequentium dierum devote quotannis visitaverint, ibique pro Christia- 
norum Principum concordia, haeresum extirpatione, peccatorum conver- 
sione ac S. Matris Ecclesiae exaltatione pias ad Deum preces effuderint, 
quo die praedictorum id egerint, plenariam similiter omnium peccato- 
rum suorum indulgentiam et remissionem misericorditer in Domino 
concedimus. Praeterea iisdem fidelibus, quotiens quolibet modo memo- 
ratum Opus iuverint, trecentos dies de iniunctis eis seu alias quomo- 

dolibet debitis poenitentiis in forma Ecclesiae consueta relaxamus. Quas 
omnes et singulas indulgentias, peccatorum remissiones ac poenitentia- 
rum relaxationes, excepta tamen plenaria indulgentia in mortis articulo 
lucranda, etiam fidelium animabus quae Deo in charitate coniunctae ab 
hac luce migraverint per modum suffragii applicari posse, impertimur. 
In contrarium facientibus non obstantibus quibuscumque. Praesentibus 
perpetuo valituris. 

Datum Romae apud sanctum Petrum, sub annulo Piscatoris, die 
xIv aprilis mcmxvu, Pontificatus Nostri anno tertio. 


P. Carp. Gasparri, a Secretis Status. 


SODALITATI MULIERUM BERGOMENSI TITULO B. M. V. A PIETATE ET S. VIN- 
CENTII A PAULO CONCEDUNTUR IN PERPETUUM INDULGENTIAE ET FACUL- 
TAS AGGREGANDI SODALITATES COGNOMINES INTRA DIOECESIS BERGO- 
MENSIS FINES. 


BENEDICTUS PP. XV 


Ad perpetuam rei memoriam. — Supplices sunt Nobis adhibitae 
preces a Venerabili Fratre Aloisio Maria, Episcopo Bergomensi, ut tum 
plenarias, tum partiales indulgentias et alia privilegia, quae iam pluries 
ad tempus a Romanis Pontificibus Decessoribus Nostris concessa fue- 
runt piae mulierum Sodalitati in sua Civitate sub titulo B. Mariae Vir- 
ginis a Pietate et S. Vincentii a Paulo canonice institutae, et vulgo 
« Conferenza » nuncupatae, denuo nunc et perpetuo renovare dignare- 
mur. Nos, attenta huiusmodi Consociationis utilitate, atque eo adducti 
consilio ut ipsa maiora in dies suscipiat incrementa, eiusdem Antistitis 
votis, audito etiam dilecto filio Nostro S. R. E. Cardinali Poenitentiario 
Maiore, libentes obsecundamus. Quare de omnipotentis Dei misericor- 
dia ac BB. Petri et Pauli Apostolorum Eius auctoritate confisi, omni- 
bus ac singulis mulieribus quae praedictam Sodalitatem in posterum 
ingredientur, die primo eorum ingressus, si vere poenitentes et con- 
fessae SSthum Eucharistiae Sacramentum sumpserint, plenariam; prae- 
terea Presbytero spirituali moderatori ac tam descriptis quam pro tem- 
pore adscribendis eidem Sodalitati mulieribus, in cuiusvis eorum mortis 
articulo, si vere quoque poenitentes et confessi ac S. Communione 
refecti, vel, quatenus id facere nequiverint, saltem contriti nomen Iesu 


ore, si potuerint, sin minus Corde devote invocaverint, etiam plenariam, 
Acta, vol. IX, n. 7. — 2-7-917. a 

eidemque directori aliisque nunc et pro tempore existentibus in prae- 
dicta Societate consororibus etiam vere poenitentibus et confessis ac 
S. Communione refectis si Sodalitatis eiusdem Sacellum, sive Oratorium 
vel Altare festivitatibus Conceptionis, Annuntiationis et Assumptionis 
Deiparae Virginis [mmaculatae, item diebus festis S. Vincentii a Paulo, 
S. Gratae, S. Elisabeth viduae, nec non die anniversario legitimae insti- 
tutionis dictae Sodalitatis ac die vicesima sexta mensis augusti, item 
feria sexta intra hebdomadam Passionis a meridie dierum haec festa 
praecedentium usque ad mediam noctem festorum eorumdem dierum 
devote quotannis visitaverint, ibique pro Christianorum Principum con- 
cordia, haeresum extirpatione, peccatorum conversione ac S. Matris 
Ecclesiae exaltatione pias ad Deum preces effuderint, quo ex hisce die 
id egerint, plenariam similiter omnium peccatorum suorum indulgen- 
tiam et remissionem misericorditer in Domino concedimus. Deinde eidem 
Bergomensi Sodalitati potestatem facimus, ut sicubi in Dioecesi Ber- 
gomensi Sodalitium aliquod eiusdem instituti ac nominis legitime ere- 
ctum extiterit, idem sibi adiungere seu aggregare valeat, cuius aggre- 
gationis vi huius Sodalitii sodales indulgentias supradictas lucrari licite 
queant. Praeterea Sacerdoti directori spirituali praefatae Sodalitatis Civi- 
tatis Bergomensis titulo B. Mariae Virginis a Pietate et S. Vincentii a 
Paulo nunc et pro tempore existenti, ac tam adscriptis, quam pro tem- 
pore dictae Sodalitati adscribendis mulieribus, ut si quando legitime 
impediantur, quominus eiusdem Sodalitatis Ecclesiam, vel Sacellum, 
vel Oratorium ad consequendas indulgentias, quam recensuimus, statis 
diebus adire possint, easdem cum Domino consequantur concedimus, 
dummodo iisdem diebus parochialem Ecclesiam respectivam, reliquis 
pietatis operibus ex Apostolico praescripto absolutis, visitaverint. Ad 
haec praedictis Presbytero et mulieribus quo die sollemni Sacro pro 
anima cuiuscumque ex ipsa Sodalitate Christifidelis, quae Deo in cha- 
ritate coniuncta ab hac luce migraverit, peragendo interfuerint, Eccle- 
siamque Sodalitatis corde saltem contrito visitaverint, ibique, ut supra, 
oraverint, septem annos totidemque quadragenas de iniunctis eis seu 
alias quomodolibet debitis poenitentiis in forma Ecclesiae consueta rela- 
xamus. Denique benefactoribus eiusdem Sodalitatis in cuiuslibet eorum 
mortis articulo, si vere poenitentes et confessi ac S. Communione refecti, 
vel, quatenus id facere nequiverint, saltem contriti, nomen Iesu, ore si 
potuerint, sin minus corde devote invocaverint, plenariam omnium pec- 
catorum suorum indulgentiam et remissionem misericorditer in Domino 
impertimur. Quas omnes et singulas indulgentias, peccatorum remis- 
siones ac poenitentiarum relaxationes etiam animabus fidelium in Pur- 

gatorio detentis per modum suffragii applicari posse, indulgemus. In 
contrarium facientibus non obstantibus quibuscumque. Praesentibus 
perpetuo valituris. Volumus autem ut praesentium Litterarum tran- 
sumptis, seu exemplis, etiam impressis, manu alicuius Notarii publici 
subscriptis ac sigillo personae in ecclesiastica dignitate constitutae 
munitis, eadem prorsus fides adhibeatur, quae adhiberetur ipsis prae- 
sentibus si forent exhibitae vel ostensae. 

Datum Romae apud sanctum Petrum, sub annulo Piscatoris, die 
xxiv aprilis mcmxvit, Pontificatus Nostri anno tertio. 


P. Carp. Gasparri, a Secretis Status. 


IV 


CONCEDITUR UT ORDINIS PRAEDICATORUM FRATRES, SORORES ET TERTIARII IN 
COMMUNI VIVENTES ACCIPERE POSSINT ABSOLUTIONEM GENERALEM CUM 
INDULGENTIA PLENARIA DIE FESTO B. M. V. A ROSARIO, ADDITA FACUL- 
TATE ABSOLUTIONEM HUIC FESTO ALIISQUE ADNEXAM ACCIPIENDI INTRA 


OCTIDUUM. 
BENEDICTUS PP. XV 


Ad perpetuam rei memoriam. — Supplices ad Nos preces adhibuit 
dilectus filius Procurator Generalis Ordinis Fratrum Praedicatorum, 
vota depromens Capituli Generalis Friburgi in Helvetia mense augusto 
superioris anni celebrato, ut de Apostolica benignitate festus dies San- 
ctissimi Rosarii B. Mariae Virginis inter illos adnumerari possit, qui- 
bus Fratres Sororesque nec non Tertiarii in communitate viventes 
Ordinis ipsius, absolutionem generalem cum indulgentia plenaria reci- 
pere possunt. Nos votis his piis annuentes, audito dilecto filio Nostro 
S. R. E. Cardinali Maiore Poenitentiario, de omnipotentis Dei mise- 
ricordia ac BB. Petri et Pauli Apostolorum Eius auctoritate confisi, 
concedimus et largimur, ut in universo Ordine Praedicatorum, ubi- 
que terrarum, festus dies SSmi Rosarii B. Mariae Virginis quotannis 
inter illos dies recenseatur quibus Fratribus Sororibusque nec non Ter- 
tiariis in convictu degentibus Ordinis illius fas est absolutionem gene- 
ralem cum plenaria indulgentia recipere. Ad haec largimur, ut praedicta 
absolutio eique adnexa indulgentia, tum pro festo Rosarii, tum pro 
aliis dicti Ordinis festis concessa, in aliam intra octavam diem trans- 
ferri licite queat si forte aliquod impedimentum obsit quominus pro- 
pria die habeatur. Contrariis non obstantibus quibuscumque. Praesen- 
tibus perpetuis futuris temporibus valituris. Volumus autem ut prae- 

sentium Litterarum transumptis seu exemplis, etiam impressis, manu 
alicuius Notarii publici subscriptis ac sigillo personae in ecclesiastica 
dignitate constitutae munitis eadem prorsus fides adhibeatur quae adhi- 
beretur ipsis praesentibus si forent exhibitae vel ostensae. 

Datum Romae apud Sanctum Petrum, sub annulo Piscatoris, die 
x1 iunii mcmxvu, Pontificatus Nostri anno tertio. 


P. Carp. Gasparri, a Secretis Status. 


V 


ECCLESIA TARVIS{INA ASSUMPTIONIS B. M. V.. VULGO «LA MADONNA GRANDE » 
TITULO ET PRIVILEGIIS BASILICAE MINORIS DECORATOR. 


BENEDICTUS PP. XV 


Ad perpetuam rei memoriam. — Cum SSma Virgo Maria tot tan- 
tisque meritis Dei mater electa fuerit, atque eodem tempore gratiarum 
pro hominibus sequestra divinitus constituta, sacras Aedes, in quibus 
tam opiferam Patronam insigni religione fideles venerantur, praecipuis 
honoribus ac privilegiis libentes exornamus. Itaque perantiquum ac 
celeberrimum huiusmodi Sanctuarium, olim Abbatia, quod sub titulo 
Assumptionis B. Mariae Virginis vulgo « La Madonna Grande » Tarvisii 
erectum, historicis scriptis non minus quam eiusdem Civitatis Statutis 
est illustratum, placet Nobis ad potiorem dignitatis evehere gradum, ut 
cum aucto cultus splendore, fidelium quoque pietas erga Immaculatam 
Dei Parentem in dies augeatur. Exorta enim sacra haec Aedes iam inde 
a saeculo octavo, utpote parvum Sacellum, tum aS. Anselmo Foroiulii 
Duce, tum ad eius exemplum ab aliis ampliatum fuit. Condito autem 
templo a Gerardo Magistratu Tarvisino, ubi Synesii, Theopompi ac 
Fuscae martyrum exuviae asservarentur, Nonantulam postea translatae, 
magnus saeculo nono thaumaturgae ac vetustissimae Iconi B. Mariae 
Virginis, post patratas ab Hunnis vastationes, non defuit honor, donec 
nobilis gens de Camino ac pia praesertim femina Lucretia della Torre 
Rover, saeculo undecimo, Marialem Aedem rursus excitandam curarunt, 
quam insuper saeculo quinto decimo Venetus Patricius Morosini pro- 
ductis operibus magna ex parte instauravit. Ibi sua quisque aetate non- 
nulli Coelites Beati, et prae ceteris rec. mem. Benedictus Papa XI, 
Decessor Noster, in eadem Paroecia natus, pariter atque Henricus, domo 
Boceno, et Gregorius Cardinalis Barbarigo, Episcopus Patavinus, eximio 
amoris obsequio tantam Matrem sunt prosecuti. Et memoria est impri- 

mis dignus S. Hieronymus Aeniliani, qui Castri Novi ad Tarvisium 
defensor, et in carcerem coniectus, postquam Dei Genitricis auxilium 
impetrasset et liber esset, vincula ad Eius altare grati animi ergo in hoc 
templo deposuit, ibique se Deo penitus consecravit. Deinde ex suffragio 
Bernardini Marini eiusdem Civitatis Sacrorum antistitis, ipsa Ecclesia, 
vulgari nomine « S. Maria Maggiore » vel « La Madonna Grande » nun- 
cupata, et cui animorum cura committebatur, Basilicae Liberianae de 
Urbe aggregata fuit, ac demum fel. rec. Pius Pp. X, Decessor Noster, 
quum apud Curiam Tarvisinam Cancellarii munus exerceret, a. MDCCCLXXx 
effecit, ut celebre boc Mariale Sanctuarium Clericis Regularibus e Con- 
gregatione Somascha perpetuo concrederetur. Neque praetereuncdum 
ducimus, hoc in Sanctuario, ad quod ingenti numero fideles etiam tur- 
matim occurrunt, SSmae Virginis imaginem aurea corona ex Capituli 
Vaticani decreto usque ab anno mpcccxcvit redimitam fuisse, atque 
ipsum non modo amplitudine et mirificis artis operibus praestare, sed 
praeclaras Sanctorum reliquias religiose custodire, praeter quam quod 
apostolicis indulgentiis locupletatum divite etiam supellectile abunde 
pollet. Quibus omnibus cognitis ac perpensis, cum Venerabilis Frater 
Andreas Hyacinthus Longhin, praesens Tarvisinus Episcopus, una cum 
clero populoque, ac dilectus filius loannes Mazzitelli, supremus Con- 
gregationis huiusmodi Moderator, huius nomine supplices ad Nos move- 
rint preces, ut praenobile id Sanctuarium novae Pontificiae benevolen- 
tiae significatione cumulare dignaremur: Nos, piis hisce votis benigne 
exceptis, ac de consilio VV. FF. NN.S. R. E. Cardinalium sacris Riti- 
bus tuendis, hoc parochiale templum Tarvisinum in honorem B. Mariae 
Virginis in Coelum Assumptae, vulgo « La Madonna Grande » Basilicae 
Minoris titulo ac dignitate perpetuum in modum cohonestamus, eidem- 
que Sanctuario omnia et singula conferimus iura, privilegia, praeroga- 
tivas, honores, indulta quae minoribus huius almae Urbis Nostrae Basi- 
licis de more competunt. Decernentes has Litteras firmas, validas atque 
efficaces semper existere et fore, suosque plenarios atque integros effe- 
ctus sortiri atque obtinere, illisque ad quos spectat, vel in posterum 
spectare poterit, in omnibus et per omnia plenissime suffragari: sicque 
in praemissis iudicandum esse ac definiendum, atque irritum et inane 
si secus super his a quovis, qualibet auctoritate, scienter vel ignoranter 
contigerit attentari. Non obstantibus contrariis quibuscumque. 

Datum Romae, apud sanctum Petrum, sub annulo Piscatoris, die 
xiI iunii McmMxvil, Pontificatus Nostri anno tertio. 


P. Carp. Gasparri, a Secretis Status. 

EPISTOLAE 


I 


AD R. P. D. FRANGISCUM ROSSI, ARCHIEPISCOPUM CALARITANUM, CETEROSQUE 
ARCHIEPISCOPOS ET EPISCOPOS SARDINIAE AD ANNUUM CONVENTUM CON- 
GREGATOS, DE COMMUNIBUS OBSEQUENTISSIMIS LITTERIS GRATIAS AGENS. 


Venerabiles fratres, salutem et apostolicam benedictionem. — Com- 
munem vestram epistolam libentissime legimus. Quae enim vos pietas 
ad scribendum impulit, eadem scribentibus verba suggessit amoris offi- 
ciique plenissima. Laeta enim ac tristia persequimini, sed altera ita 
recolitis, ut ab iis, quorum mentionem facilis, apostolicae providentiae 
testimoniis, quidquid redundat in Nos laudis, id omne amantissime 
celebretis: de alteris vero sermonem inferre nonnisi eo libet consilio, 
ut in hisce tantis, quibus premimur, angustiis, opportuno Nos solatio 
relevetis. Hac studiorum significatione delectati admodum sumus, vobis- 
que, venerabiles fratres, gratias, ut par est, et agimus et habemus. 

Postrema epistolae vestrae pars ad eos Nos refert clericos, quos 
sanctiora munera atque altiora proposita ad nobiliora iamdiu avocant 
castra. Sentimus plane idem quod vos, et quae dolenter commemoratis, 
taciti in animo et magna cum tristitia ac saepe versamur. Metuimus, 
neque id temere, ne de humano pulvere corda eorum sordescant, quo- 
rum in primis virtus splendeat ceteris oportet: ac sollicito vehementer 
animo cogitationem convertimus praesertim ad eas innumeras paroe- 
cias, quibus, amotis pastoribus, vix copia suppetit sacerdotis imper- 
tientis pabulum doctrinae sanctae ac sacra administrantis. Utinam et 
adversa haec cooperentur in bonum! 

Auspex divinorum munerum Nostraeque testis benevolentiae apo- 
stolica sit benedictio, quam jvobis omnibus, venerabiles fratres, clero 
populoque unicuique vestrum credito peramanter in Domino impertimus. 

Datum Romae apud S. Petrum, die vim maii mcmxvu, Pontificatus 
Nostri anno tertio. 


BENEDICTUS PP. XV 

II 


AD ANDREAM CARD. FERRARI, ARCHIEPISCOPUM MEDIOLANENSEM, AC CETEROS 
EPISCOPOS PROVINCIAE ECCLESIASTICAE MEDIOLANENSIS GRATIAS PERSOL- 
VENS DE COMMUNI EPISTOLA, OBSERVANTIAE AC PIETATIS PLENA, OCCA- 
SIONE ANNUI CONVENTUS EPISCOPALIS REVERENTER EXHIBITA. 


Dilecte fili Noster ac venerabiles fratres, salutem et apostolicam 
benedictionem. — Epistola vestra habet quae vobis amorem concilient. 
Sunt ea officia pietatis vestrae: sunt curae laboriosae, quibus, hoc 
maxime tempore, munera tuemini episcopalis ministerii: sunt denique 
optimae providentiae consilia ac coepta, quibus contenditis ad commu- 
nem afferre fructum doctrinae virtutisque vestrae opes. Quae comme- 
moratis dolenter mala, dolenda ea quidem sunt, uti indicia non dubia 
aversae ab Ecclesia voluntatis. At non deest quo vel ipsa in bonum 
quodammodo cooperentur. Illustrant enim maternam benignitatem Eccle- 
siae, quam ne iniuriae quidem dehortantur a persequendo gratificandi 
proposito; et in aperto ponunt quanta in collatis ab ea beneficiis sit 
laus cum nullus in accipientibus sit grati animi sensus. 

Ad Nos, quod attinet, qua mente quove animo occurramus adversis 
hisce communium temporum casibus: quid] praesenti demus aetati, 
futurae quid polliceamur, perspicuum ex iis fieri arbitramur, quae, dixi- 
mus saepe et egimus cum tempus necessilatemque postulare visum est. 
Utcumque sit, huc conferendae vobis curae, in hoc maxime adlaboran- 
dum, ut quidquid Apostolica Sedes praestet sive ad levandas belli cala- 
mitates, sive ad pacem conciliandam, id et compertum habeant omnes, 
et uti par est aestiment. Tunc enim fiet ut veritas ad saniora homines 
revocet consilia. ‘ 

Auspex divinorum munerum Nostraeque testis benevolentiae apo- 
stolica sit benedictio, quam vobis omnibus, dilecte fili Noster ac vene- 
rabiles fratres, clero ac populo unicuique vestrum credito peramanter 
in Domino impertimus. 

Datum Romae apud sanctum Petrum, die xm maii mcmxvu, Ponti- 
ficatus Nostri anno tertio. 


BENEDICTUS PP. XV 

ACTA SS. CONGREGATIONUM 


SACRA CONGREGATIO CONSISTORIALIS 


I 


NORMAE 
PRO SACRA PRAEDICATIONE 


Ut quae Beatissimus Pater nuper in Encyclicis Litteris Humani 
generis redemptionem de sacra praedicatione docuit ac praestituit ad 
praxim facilius deducantur, Eminentissimi Patres S. C. Consistoriali 
praepositi, ipso Summo Pontifice plene adprobante, sequentes sanci- 
vere normas, quibus Rmi locorum Ordinarii uti debeant ut tuto in re 
tam gravi procedant; easque eadem Sanctitas Sua statim exsecutioni 
mandandas praecipit, quo scilicet quod Apostolus nominat ministerium 
verbi eos afferat fructus in tuitionem ac propagationem fidei christia- 
naeque vitae custodiam, quales et divinus Magister Christus intendit et 
catholica Ecclesia sibi iure promittit. 


Caput I. 


A quibus et qua ratione praedicatores Verbi Dei sint eligendi. 


1. Rmhi locorum Ordinarii illud ante omnia semper prae oculis habeant, 
quod Sacra Tridentina Synodus, anteriores praescriptiones innovans ac 
perstringens, cap. IV, sess. 24, De Reform., sancit; ubi, postquaam monuit 
praedicationis munus Episcoporum praecipuum esse, sic sequitur: Mandat 
(S. Synodus) ut in Ecclesia sua ipsi (Episcopi) per se, aut, si legitime 
impediti fuerint, per eos quos ad praedicationis officium assument; in 
aliis autem Ecclesiis per parochos, sive, iis impeditis, per alios ab Epi- 
scopis (impensis eorum qui eas praestare aut tenentur vel solent) depu- 
tandos, in civitate aut in quacumque parte dioecesis censebunt expedire, 
saltem dominicis et solemnioribus diebus festis ..... sacras Scripturas divi- 
namque legem annuntient. Nullus autem saecularis sive regularis, etiam in 
Ecclesiis suorum Ordinum, contradicente Episcopo, praedicare praesumat. 


. 

Quod plane in novo ecclesiastico Codice confirmatur can. 1327, 1328. 
et 1337. 

2. Cum igitur ad Episcopum loci Ordinarium praedicandi munus 
praecipue spectet, cumque ad eumdem pertineat asswmere ac deputare 
qui ipsum substituant proque ipso suppleant in hoc gravissimo mini- 
sterio, etiam specifice in casu quo praedicationis impensae, aut ex iure 
aut ex consuetudine, ab aliis sint persolvendae; nullus nec valide nec 
licite eligere aut advocare concionatorem quempiam etiam pro ecclesia 
propria; nullusque de clero sive saeculari sive regulari, huiusmodi inven- 
tionem licite acceptare poterit, nisi intra limites ac modos in sequen- 
tibus articulis statutos. 

3. Parochi, vi missionis habitae in eorum electione, sicut ad con- 
fessiones excipiendas habilitantur, ita etiam facultate concionandi gau- 
dent, salva quidem lege residentiae salvisque conditionibus ceteris, quas 
Ordinarius necessario vel utiliter apponendas censuerit. Idem de Cano- 
nico Theologo dicendum quoad lectiones Scripturae sacrae. 

4, In reliquis casibus universis, ad praedicandum populo fidelium in 
publicis templis vel oratoriis, etiam regularium, et a sacerdotibus etiam 
regularibus, necesse est ut facultas obtineatur ab Ordinario dioecesis. 

5. Huiusmodi facultas, ad normam eorum quae in Codice praescri- 
buntur can. 1341, § 1 et 2, petenda est: 

a) a prima Capituli dignitate, audito tamen Capitulo, pro praedi- 
cationibus, quae ex lege vel voluntate Capituli fiant in ecclesia propria; 

b) a Superiore regulari, servatis respectivi Ordinis vel Congrega- 
tionis regulis, pro ecclesiis religionum clericalium ; 

c) a parocho pro ecclesia parochiali aliisque ecclesiis ab ea depen- 
dentibus; 

d) et si agatur de parocho ecclesiae spectantis ad Capitulum vel 
ad Ordinem religiosum, ab eodem parocho pro concionibus quae ab ipso 
pendent, secluso Capituli vel religionis interventu ; 

e) a sacerdote primicerio vel capellano confraternitatis cuiuslibet 
pro ecclesia propria; 

f) a sacerdote ecclesiae rectore, quique sacras ibidem functiones 
de iure peragit, pro omnibus ecclesiis aliarum corporationum moralium 
non clericalium, aut religionum laicalium, monialium, privatorum. 

6. Ad tramitem decisionum 8S. C. Concilii in Sutrina, 8 maii 1688, 
et in Ripana, 21 maii 1707, qui praedictam facultatem postulat, debet 
tantum concionatoris nomen proponere, idque subordinate ad benepla- 
citum Ordinarii, qui solus uti potest verbis eligimus et deputamus ad 
postulationem N. N., etc. 

7. Postulatio ad obtinendum concionatorem aliquem facienda est 
tempore utili et opportuno, ut Ordinarius commode queat informationes 
necessarias de eiusdem persona habere (Codic., can. 1341, § 2): hoc 
autem tempus, generatim loquendo, haud erit inferius duobus mensibus, 
uti iam statuit S. C. Concilii in Theanen., 19 aprilis 1728 et 30 apri- 
lis 1729; salva tamen Episcopis facultate tempus aliud statuendi etiam 
brevius pro genere et gravitate praedicationis et pro qualitate conciona- 
toris, dioecesani vel extradioecesani. 

8. Quicumque, obligatione petendi facultatem posthabita, sacerdo- 
tem quempiam ad concionandum invitaverit; itemque sacerdos quilibet, 
qui tali modo invitatus scienter acceptarit et concionatus fuerit, puniendi 
sunt ab Ordinario poenis eius arbitrio statuendis, non exclusa suspen- 
sione a divinis. 

9. Facultas praedicandi, quando agitur de concionatore extradioe- 
cesano, scripto tribuenda erit, designato etiam loco et genere praedica- 
tionis, pro quibus concessa fuerit. 

10. Ordinarii, onerata graviter eorum conscientia, facultatem concio- 
nandi nemini concedent, nisi prius ipsis constiterit de illius pietate, 
scientia et idoneitate, secundum praescriptiones quae sequenti capite tra- 
dentur: si vero agitur de sacerdotibus extradioecesanis vel de religiosis 
cuiuscumque Ordinis, nisi prius respectivum Ordinarium et Superiorem 
interpellaverint ac responsionem favorabilem habuerint. 

11. Ordinarius et Superior regularis, qui ab alio Ordinario de infor- 
mationibus interrogati fuerint circa pietatem, scientiam atque idoneitatem 
ad praedicandum cuiuspiam eorum subditi, tenentur sub gravi eas pro 
veritate tradere, secundum scientiam et conscientiam prout in can. 1341, 
. § 1, novi Codicis praescribitur. Ordinarius vero qui illas recipit, tenetur 
eisdem se conformare, secretum de acceptis notitiis absolute servando. 

12. Ordinarius qui, ob informationes ut supra acceptas aut aliam 
ob caussam, censuerit in Domino concionandi facultatem alicui dene- 
gare, sufficit ut idipsum petenti facultatem significet quin aliud addat, 
soli Deo rationem de sua sententia redditurus. 


Caput 
Quo pacto constare debeat de idoneitate concionatoria. 


13. Generatim loquendo, sicut ad tribuendam sacerdoti cuivis facul- 
tatem pro ministerio excipiendi fidelium confessiones Ordinarii arctissime 
obligantur certitudinem acquirere de eius idoneitate et culpa se innexos 
reputarent si ad tantum munus admitterent qui moribus foret indignus, vel 


| 

scientiae debitae defectu incapax; ita et non aliter iidem Ordinarii debent se 
gerere, antequam aliquem assumant et destinent ad ministerium verbi. 

14. Medium ordinarium ad dignoscendam cuiuspiam idoneitatem ad 
praedicationis officium, praesertim quoad scientiam et quoad actionem, est 
examen a candidato voce et scripto subeundum coram tribus examinatori- 
bus, qui arbitrio Ordinarii possunt seligi vel inter examinatores synodales 
vel etiam inter sacerdotes extradioecesanos, aut etiam e clero regulari. 

Cognita autem idoneitate quoad scientiam et actionem, vel etiam 
in antecessum, haud minori studio, imo etiam maiori, inquiret Ordina- 
rius num idem candidatus pietate, honestate morum et publica aesti- 
matione dignus sit qui verbum Dei evangelizet. 

15. Pro huiusmodi duplicis examinis exitu, poterit Ordinarius can- 
didatum declarare idoneum aut generatim aut pro aliqua solummodo 
praedicationis specie, ad tempus vel ad experimentum et certis sub 
conditionibus, aut absolute et non in perpetuum, dando illi pagellam 
praedicationis, ea omnino ratione qua datur pro confessionibus, vel ei 
facultatem praedicandi simpliciter denegando. 

16. Non prohibentur tamen Ordinarii, in casibus particularibus et 
per exceptionem, quominus aliquem ad praedicandum, sine praevio exa- 
mine de quo supra, admittant, dummodo aliis iisque certis argumentis 
de eius idoneitate constet. 

17. Vetitum tamen absolute esto diplomata, ut aiunt, praedicationis 
subditis etiam propriis impertiri, vel subditis etiam propriis sed honoris 
titulo aut in aestimationis signum. 

18. Servata, pro regularibus et religiosis exemptis, eorum Ordinariis 
facultate deputandi subditos, quos secundum regulas et constitutiones 
Ordinis noverint dignos et idoneos, conformiter tamen semper ad prae- 
scriptiones Codicis, can. 1338, ad praedicandum intra septa domus 
religiosae vel monasterii; si tamen destinare aliquem voluerint ad con- 
ciones habendas in publicis ecclesiis, non exclusis Ordinis propriis, 
tenentur illum coram dioecesano loci Ordinario sistere ad examen 
subeundum iuxta superius disposita articulis 13, 14, 15. 


Capot III. 
Quid in sacra praedicatione servandum sit vel vitandum. 


19. Quoniam sancta sancte tractanda sunt, nemo praedicationem su- 
scipiat quin digne ac proxime se praeparaverit studio simul et oratione. 
20. Argumenta concionum sint essentialiter sacra (Cod. can. 1347). 
Quod si concionator alia argumenta tractare voluerit non stricte sacra, 

semper tamen domui Dei convenientia, facultatem a loci Ordinario 
petere et obtinere debebit; qui quidem Ordinarius eam numquam con- 
cedet nisi re mature considerata eiusque necessitate perspecta. Concio- 
natoribus tamen omnibus de re politica in ecclesiis agere omnino et 
absolute sit vetitum. 

21. Elogia funebria nemini recitare fas esto nisi praevio et explicito 
consensu Ordinarii, qui quidem, antequam consensum praebeat, poterit 
etiam exigere ut sibi manuscriptum exhibeatur. 

22. Concionator prae oculis semper habeat et in praxim deducat 
quae S. Hieronymus Nepotiano commendabat: Divinac Scripturas sae- 
pius lege: imo nunquam de manibus tuis sacra lectio deponatur ... Sermo 
presbyteri Scripturarum lectione conditus sit. Studio autem Scripturarum 
sacrarum iungatur studium Patrum ac Doctorum Ecclesiae. 

23. Citationes ac testimonia scriptorum aut auctorum prophanorum 
sobrietale summa adhibeantur, multoque magis dicta haereticorum, 
apostatarum et infidelium: nunquam vero personarum viventium aucto- 
ritates proferantur. Fides et christiana morum honestas non his egent 
adsertoribus ac defensoribus! 

24. Concionator ne plausus auditorum aucupetur, sed quaerat unice 
animarum salutem et commendationem a Deo atque Ecclesia. Docente 
te in ecclesia non clamor populi, sed gemitus suscitetur. Lacrymae audi- 
torum laudes tuae sint (Hieron. ad Nepotian.). 

2%. Usus, qui alicubi invaluit, ephemerides vel plagulas typis im- 
pressas adhibendi tum ad auditores aucupandos ante praedicationem, 
tum post praedicationem ad concionatoris meritum extollendum, repro- 
bandus omnino est et damnandus, quovis id praetextu boni fiat. Curent 
Ordinarii, quantum poterint, ut ne id usuveniat. 

26. Quoad actionem in concionando nil melius praescribi potest 
quam quod S. Hieronymus Nepotianum admonebat: Nolo te declamatorem 
et rabulam garrulwmque sine ratione, sed mysteriorum peritum et sacra- 
mentorum Dei eruditissimum. Verba volvere, et celeritate dicendi apud 
imperitum vulgus admirationem sui facere, indoctorum hominum est.... 
Nihil tam facile quam vilem plebeculam et indoctam concionem linguae 
volubilitate decipere, quae quidquid non intelligit plus miratur. 

27. Quamobrem concionator tam in ratiocinatione quam in linguae 
usu sese communi auditorum captui accomodet; quoad vero actionem 
ac recitationem, eam observet modestiam et gravitatem, quae illi con- 
venit qui pro Christo legatione fungitur. 

28. Caveat item semper ac diligentissime ne sacram praedicationem 
in quaestum vertat, quaerendo quae sua sunt, non quae [esu Christi; 

ne sit igitur turpis lucri cupidus nec vanae gloriolae lenocinio se capi 
sinat. 

Nunquam vero ex animo permittat excidere quod, secundum Evan- 
gelii et Apostolorum doctrinam et Sanctorum exempla, idem Hiero- 
nymus Nepotiano suggerebat: Non confundant opera tua sermonem tuum ; 
ne cum in ecclesia loqueris, tacitus quilibet respondeat: Cur ergo haec 
quae dicis, ipse non facis? - Delicatus magister est qui, pleno ventre, de 
ieiuniis loquitur ... Sacerdotis os, mens manusque concordent. 


Caput IV. 
Cui et quomodo interdicenda praedicatio. 


29. Concionatores, qui praescriptiones superiori capite editas negli- 
gant, si emendationis spem praebeant et graviter non offenderint, prima 
alterave vice ab Episcopo moneantur ac reprehendantur. 

30. Si vero emendationem neglexerint aut graviter cum fidelium scan- 
dalo peccaverint, Episcopus, ad tramitem Codicis, can. 1340, §§ 2 et 3. 

a) si agatur de proprio subdito aut de religioso cui praedicandi 
facultatem ipse dederit, concessam facultatem, nullo hominum respectu, 
aut ad tempus revocet aut omnino abroget; 

b) si autem de sacerdote extradioecesano agatur vel de religioso 
cui non ipse pagellam impertiverit, praedicationem illi in dioecesi sua 
interdicat simulque de re moneat tam Ordinarium proprium quam eum 
qui praedicationis pagellam eidem concessit; in casibus autem gravio- 
ribus ne omittat ad S. Sedem referre; 

c) poterit etiam Episcopus, imo et debebit pro diversitate casuum, 
concionatore graviter peccante, coeptam praedicationem ipsi intercipere. 

31. Interdici pariter praedicatione oportet, saltem ad tempus et pro 
aliquo loco, quicumque aut pro sua vivendi ratione aut quavis alia de 
causa, etsi inculpabiliter, publicam bonam existimationem amiserit, ita 
ut ministerium suum inutile vel damnosum evaserit. 

32. Ordinarii dioecesani commissionem vigilantiae pro praedicatione, 
unusquisque in sua dioecesi, instituent, quae iisdem sacerdotibus com- 
poni poterit ac commissio pro examine candidatorum. 

33. Quia vero nec Episcopi nec commissio vigilantiae adesse ubi- 
que in dioecesi poterunt; quum agetur de praedicationibus maioris 
momenti in locis dissitis, Ordinarii exigent his desuper a Vicariis Fora- 
neis vel a parochis informationes peculiares et tutas iuxta normas supe- 
rius traditas. 

Caput V. 


De praeparatione remota ad ministerium praedicationis. 


34. Ordinarii et Superiores religiosorum stricte obligantur proprios 
clericos ad sanctam salutaremque praedicationem ab ipsa iuvenili aetate 
formare studiorum tempore, tum ante tum post susceptum sacerdotium. 

35. Curabunt igitur ut dicti clerici, dum sacrae theologiae dant ope- 
ram, de variis praedicationum generibus doceantur; praeque manibus 
habeant et gustent exemplaria insignia quae in omni concionum genere 
Sancti Patres reliquerunt, praeter illa quae in sacris Evangeliis, in Acti- 
bus et Epistolis Apostolorum ubique accesserunt. 

36. Studebunt item Ordinarii ut iuvenes instituantur de actione et 
pronunciatione in concionibus servandis, ut eam deinde gravitatem, sim- 
plicitatem et concinnitatem praeseferant, quae nihil histrionem sapiat, 
sed verbo Dei conveniat, probetque concionantem pro animi persuasione 
et ex corde loqui sublimemque spectare finem, qui ministerio suo est 
praestitutus. 

37. Haec dum in seminariis vel studiorum locis peragentur, Supe- 
riores scrutabuntur quod genus praedicationis singulorum alumnorum 
dispositioni magis respondeal, ut deinde ea super re ad Ordinarium 
referant. 

38. Initialem autem institutionem, quam clerici in seminariis vel in 
studiorum domibus habuerunt, Ordinarii, etiam post sacros Ordines 
susceptos, perficiendam curabunt. 

39. Quamobrem, iuxta informationes de unoquoque habitas, eos 
facilioribus primum ac humilioribus praedicationibus occupabunt et 
exercebunt, ut in tradenda pueris christiana catechesi, Evangelio bre- 
viter explicando, iisque similibus. 

. 4. Poterunt demum Ordinarii suis clericis praescribere ut, aliquo 
annorum spatio, examen de praedicatione in curia quotannis subeant 
tam voce quam scripto, ea quidem methodo quae ipsis magis proba- 
bitur, conformiter scilicet ad praescriptiones Codicis pro examinibus 
annuis a clericis subeundis post sacerdotii susceptionem. 

Ex S. C. Consistoriali die 28 iunii, in pervigilio SS. App. Petri et 
Pauli anno 1917. 


b& C. Carp. De Lat, Ep. Sabinen., Secretarius. 


L. S. 
+ V. Sardi, Archiep. Caesarien., Adsessor. 

Versione italiana. 
REGOLAMENTO 
CIRCA LA SACRA PREDICAZIONE 


Per la pratica esecuzione di quanto insegna e prescrive la lettera 
enciclica Humani generis redemptionem circa la sacra predicazione, gli 
Emi Padri della S. C. Concistoriale, con piena approvazione di Sua San- 
tita, hanno stabilito il seguente regolamento, che dovra essere per gli 
Ordinari una norma sicura in materia di cosi grande importanza, e che, 
per espresso volere dello stesso S. Padre, deve avere immediata esecu- 
zione, affinché il ministerium verbi, come lo chiama Il Apostolo, possa 
portare quei benefici effetti per la difesa e propagazione della fede e 
per la tutela della vita cristiana, che furono e sono negl’ intendimenti 
del divino Maestro Gest Cristo e che giustamente si attende la Chiesa. 


Capo I. 


Da chi e come si debbano scegliere i predicatori. 


1. In primo luogo i Rmi Ordinari abbiano sempre innanzi agli occhi 
quello che, rinnovando le prescrizioni anteriori, sinteticamente stabilisce 
il S. Concilio di Trento al cap. IV, sess. 24, De reform., dove, dopo aver 
ricordato che praedicationis munus Episcoporum praecipuum ‘est, cosi 
prosegue: Mandat (Sancta Synodus) ut in ecclesia sua ipsi (Episcopi) 
per se, aut, si legitime impediti fuerint, per eos quos ad praedicationis 
officium assument ; in aliis autem ecclesiis per parochos, sive, iis impe- 
ditis, per alios ab Episcopis (impensis eorum qui eas praestare aut tenentur 
vel solent) deputandos, in civitate aut in quacumque parte dioecesis cen- 
sebunt expedire, saltem dominicis et solemnioribus diebus festis, ecc., sacras 
Scripturas divinamque_legem annuntient ... Nullus autem saecularis, sive 
regularis, etiam in ecclesiis suorum Ordinum, contradicente Episcopo, 
predicare praesumat. 

Il che viene anche“consacrato nel nuovo Codice ecclesiastico, can. 1327, 
1328 e 1337. 

2. Spettando, dunque, principalmente al Vescovo Ordinario del luogo 
l’officio di predicare ed essendo a lui riservato di assuwmere e deputare 
chi lo sostituisca e supplisca in questo altissimo ministero, anche nel 
caso specifico che le spese siano, 0 per dovere o per uso, sostenute da 
altri, niuno pud validamente e lecitamente eleggere ed invitare un predi- 

catore, anche per la propria chiesa, e niuno del clero secolare o rego- 
lare pud lecitamente accettare simile invito, se non nei limiti e modi 
fissati negli articoli che seguono. 

3.1 parroci, in forza del mandato avuto con la loro elezione, sono 
abilitati alla predicazione, salva perd la legge della residenza e salve le 
condizioni ulteriori che l’Ordinario crederd necessario od espediente 
stabilire. Cosi pure il Canonico teologo quanto alle lezioni scritturali. 

4. In tutti gli altri casi per predicare al popolo fedele nelle pub- 
bliche chiese od oratorii, anche dei regolari, e dagli stessi sacerdoti 
regolari, necessaria la facolta dell’Ordinario diocesano. 

5. Questa facolta, in conformita al disposto del Codice can. 1341, 
§ 1 @ 3, deve esser chiesta: 

a) dalla prima dignita del Capitolo, dietro il parere del Capitolo 
stesso, per le predicazioni dipendenti dalle leggi o dalla volonta del Capi- 
tolo nella rispettiva chiesa; 

b) dal Superiore religioso, osservate le regole del rispettivo Ordine 
o Congregazione nelle chiese delle religioni clericali; 

c) dal parroco per la chiesa parrocchiale ed altre chiese da lui 
dipendenti ; 

d) e se si tratti del parroco di una chiesa spettante ad un capitolo o 
ad un Ordine religioso, dal parroco stesso per quelle prediche che da lui 
dipendono all’infuori delle competenze del Capitolo o della Religione; 

e) dal sacerdote primicerio o cappellano della confraternita per la 
chiesa ad essa spettante; 

f) dal sacerdote rettore della chiesa, che di diritto compie in essa 
le sacre funzioni, per tutte quelle chiese che dipendessero da altri corpi 
morali non chiericali, religioni laicali, suore, privati. 

Rimane escluso che tali petizioni vengano fatte o presentate da 
secolari, ed ogni consuetudine in contrario resta condannata ed abolita. 

6. In conformita alle decisioni della S. C. del Concilio in Sutrina, 
8 maggio 1688, in Ripana, 21 maggio 1707, ecc., chi chiede tale facoltd 
deve limitarsi alla semplice proposta della persona, e questa subordi- 
nata al beneplacito dell’Ordinario, il quale soltanto pud usare le parole 
eligimus et deputamus ad postulationem N. N., ecc. 

7. La domanda per ottenere un predicatore deve essere fatta in 
tempo utile ed opportuno, affinché l’Ordinario possa prendere comoda- 
mente le informazioni necessarie (Codice, can. 1341, § 2) e questo 
tempo in generale non deve essere inferiore ai due mesi, come ha sta- 
bilito la S. C. del Concilio nella Theanen., 19 aprile 1728 e 30 aprile 1729, 
salvo ai Vescovi di stabilire un tempo diverso, anche pit breve, secondo 

il genere e l’importanza della predicazione, e la qualita del predicatore 
diocesano od estradiocesano. 

8. Chiunque, non chiesta la facolta, invitasse qualsiasi a predicare; 
parimente ogni sacerdote che, cosi invitato, scientemente accetti e pre- 
dichi, dovranno essere puniti dall’Ordinario con pene ad arbitrio di lui, 
non esclusa la sospensione a divinis. 

9. La facolta di predicare, quando trattasi di sacerdoti extradioce- 
sani, dovra darsi in iscritto, designando il luogo ed il genere della pre- 
dicazione commessa. 

10. Gli Ordinari non daranno mai la facolta di predicare a chicches- 
sia, onerata graviter eorum conscientia, se loro prima non consti della 
pieta, scienza ed idoneita del soggetto, secondo le prescrizioni del capi- 
tolo seguente; e se trattasi di sacerdoti estradiocesani o di religiosi, 
se non dopo sentito il rispettivo jloro Ordinario o superiore, ed avu- 
tane favorevole risposta. 

11. L’Ordinario od il superiore religioso, richiesto da un altro Ordi- 
nario d’informazioni sulla pieta, scienza ed idoneité di un loro suddito 
per la predicazione, dovra sub gravi darle in tutta verita, secondo scienza 
e coscienza a norma del can. 1341, § 1 del nuovo Codice. E |’Ordinario, 
che le riceve, dovra regolarsi in conformita alle medesime, e conservare 
su di esse un assoluto segreto. 

12. Qualora un Ordinario, per le informazioni avute, di cui al 
numero precedente, o per altro motivo, credesse di escludere alcuno 
dalla predicazione, bastera che avverta di tale esclusione chi gli ha 
fatto la richiesta, senza essere obbligato a dare spiegazioni ulteriori, soli 
Deo rationem de sua sententia redditurus. 


Capo Il. 
Come debba constare dell idoneita del predicatore. 


13. In generale, come per autorizzare alcuno al sacro ministero della 
confessione, gli Ordinari hanno strettissimo obbligo di accertarsi della 
idoneita del soggetto, e si crederebbero in colpa se ammettessero a tanto 
officio chi per condotta ne fosse indegno 0, per difetto di scienza, inca- 
pace; cosi e non altrimenti debbono regolarsi prima di ammettere e 
destinare alcuno a spezzare il pane della divina parola. 

14. Il mezzo ordinario per constatare l’idoneita per la predicazione, 
specialmente circa la scienza e il modo di porgere, é l’esame a voce ed 
in iscritto da farsi dinanzi ad una commissione di tre, che possono 

essere scelti fra gli esaminatori del clero e possono essere anche sacer- 
doti estradiocesani o religiosi, ad arbitrio dell’Ordinario. 

Dopo constatata l’idoneita quanto a scienza e modo di porgere, o 
anche precedentemente a cid, con non minor cura, ma anzi molto mag- 
giore, l’Ordinario esaminera se per pieta, onesta di condotta e buona 
fama il candidato sia degno di dispensare la parola di Dio. 

15. In conformita del risultato di questo duplice esame l’Ordinario 
potra dichiarare il candidato idoneo in generale o per una specie par- 
ticolare di predicazione, a tempo ed esperimento e sotto certe condi- 
zioni o assolutamente, dandogli una pagella, come si usa per le con- 
fessioni; o anche negargli la facolta di predicare. 

16. Non @ perd impedito agli Ordinari, in casi particolari ed in via 
eccezionale, purché consti loro da altri e sicuri argomenti della idoneita 
del soggetto, di ammettere alla predicazione alcuno senza il previo 
esame, di cui sopra. 

17. Ma @ assolutamente vietato di concedere diplomi di predica- 
tori a sudditi non propri; ed anche ai propri, ma a semplice titolo di 
considerazione e di onore. 

18. Ferma pei regolari e pei religiosi esenti la facolta ai loro Ordi- 
nari di deputare alla predicazione interna nelle loro case i soggetti che, 
secondo le loro regole e costituzioni, stimassero degni ed atti, sempre 
perd in conformita alle disposizioni del Codice al can. 1338, volendo 
pero essi destinare alcuno alla predicazione nelle pubbliche chiese, non 
escluse quelle del proprio Ordine, dovranno presentare il religioso all’Or- 
dinario diocesano locale per l’esame, secondo il disposto degli articoli 13, 
14 e 15. 


Capo III. 


Che cosa si debba osservare od evitare nella sacra predicazione. 


19. Poiché sancta sancte tractanda sunt, nessuno si accinga a pre- 
dicare, se non siasi degnamente preparato con uno studio prossimo e 
con la preghiera. 

20. I temi delle prediche siano essenzialmente sacri (Codice, can. 1347). 
Che se il predicatore vorra trattare temi non strettamente sacri, sempre 
perd convenienti alla Casa di Dio, dovra chiedere ed ottenere per- 
messo dall’Ordinario locale, il quale non lo concedera, se non dopo 
matura considerazione e riconosciutane la necessita. Nondimeno a tutti 
i predicatori resta in tutto ed assolutamente proibito di parlare nelle 
chiese di cose politiche. 

21. A nessuno sia permesso di recitare orazioni funebri, se non col 
previo ed esplicito consenso dell’Ordinario, il quale, prima di darlo, 
potra anche esigere che gli sia esibito il manoscritto. 

22. Il predicatore abbia sempre innanzi agli occhi e pratichi quello 
che S. Girolamo raccomandava a Nepoziano: Divinas scripturas saepius 
lege: imo nunquam de manibus tuis sacra lectio deponatur... Sermo pre- 
sbyteri scripturarum lectione conditus sit. Alla Sacra Scrittura aggiunga 
lo studio dei Padri e dei Dottori della Chiesa. 

23. Le citazioni e testimonianze di scrittori od autori profani si 
usino con somma sobrietaé: e molto pid quelle di eretici, apostati od 
infedeli: giammai si usino quelle di persone ancora viventi. Ben altri- 
menti si pud tutelare e si tutela la fede e la morale cristiana! 

24. Non aspiri il predicatore al plauso degli uditori, ma solo alla 
salute delle anime ed all’approvazione di Dio e della Chiesa. Docente te 
in ecclesia non clamor populi, sed gemitus suscitetur. Lacrymae audito- 
rum laudes tuae sint (S. Girolamo a Nepoziano). 

25. ll sistema, in qualche luogo introdotto, di fare pubblicita sui 
giornali od in foglietti volanti prima della predicazione per attirare udi- 
tori 0, dopo di essa, per elogiare il predicatore, si riprova e condanna, 
anche se fatto con fine e sotto pretesto di bene. Cureranno quindi gli 
Ordinari, per quanto é da loro, che cid si sopprima dove fosse in uso, 
ed altrove non si introduca. 

26. Nel modo di porgere nulla di meglio si pud dire di quanto S. Giro- 
lamo insegnava a Nepoziano (loc. cit.): Nolo te declamatorem et rabulam, 
garrulumque sine ratione; sed mysteriorum peritum et sacramentorum Dei 
eruditissimum. Verba volvere, et celeritate dicendi apud imperitum vulgus 
admirationem sui facere, indoctorum hominum est.... Nihil tam facile 
quam vilem plebeculam et indoctam concionem linguae volubilitate deci- 
pere, quae quidquid non intelligit plus miratur. 

27. Quindi sia il ragionamento e linguaggio del predicatore propor- 
zionato alla capacitad media degli uditori. Quanto poi al gesto ed alla 
recita serbi quella modestia e gravita che conviene a colui, il quale é 
Legato di Gest Cristo (Codice, can. 1347). 

28. Si guardi sempre e con ogni cura dal fare della predicazione un 
mestiere per vivere, cercando quae sua sunt, non quae lesu Christi. Non 
sia quindi turpis lucri cupidus e non si lasci tentare dal lenocinio della 
vanagloria. 

Abbia poi vivamente presente in ogni tempo quello che, in confor- 
mita al Vangelo, alla dottrina degli Apostoti, all’esempio dei Santi, inse- 
gnava S. Girolamo a Nepoziano (loc. cit.): Non confundant opera tua 

sermonem tuum; ne cum in ecclesia loqueris, tacitus quilibet respondeat : 
Cur ergo haec quae dicis ipse non facis? Delicatus magister est qui pleno 
ventre de ieiuniis loquitur.... Sacerdotis 0s, mens manusque concordent. 


Car. IV. 
A chi e come si debba proibire la predicazione. 


29. I predicatori che non si attenessero alle prescrizioni stabilite nel 
capo precedente, se correggibili e per cose non gravi, per la prima o 
seconda volta siano dal Vescovo avvertiti e ripresi. _ 

30. Se non si emendano, o se si tratti di mancanza grave che abbia 
dato scandalo, il Vescovo, in conformita al can. 1340, § 2 e 3 del Codice: 

a) qualora si tratti di un proprio suddito o di un religioso a cui 
egli abbia dato la pagella di predicatore, dovra, senza umani riguardi, 
sospendergli o togliergli la data facolta; 

b) qualora si tratti di estradiocesano o di un religioso a cui non 
abbia dato la detta pagella, dovra interdirgli di pid predicare nella sua 
diocesi, informando d’ogni cosa l’Ordinario proprio e colui che ha dato 
la pagella al detto soggetto; e nei casi pit gravi, 0 quando ‘speciali 
ragioni lo consiglino, non manchi di avvertire la S. Sede. 

c) potra anche il Vescovo, ed anzi dovra, secondo i casi, avvenuta una 
mancanza grave da parte di un predicatore, interrompergli la predicazione. 

31. Egualmente dovra essere interdetto dalla predicazione, almeno 
ad tempus et pro aliquo loco, chi per la sua condotta o per qualsiasi 
altro motivo, anche senza sua colpa, decadesse dalla pubblica stima, 
cosi da rendere il suo ministero inutile 0 dannoso. 

32. Gli Ordinari diocesani costituiranno nelle loro diocesi una com- 
missione di vigilanza pro praedicatione, che potra anche essere la stessa 
che per gli esami. 

33. Non potendo i Vescovi e le commissioni di vigilanza esser pre- 
senti in tutta la diocesi, trattandosi di predicazioni di qualche importanza 
in luoghi distanti, gli Ordinari esigano dai Vicari foranei o dai Parroci 
informazioni particolareggiate e precise secondo le norme sopra indicate. 


Capo V. 
Della preparazione remota per la sacra predicazione. 
34. Sara stretta cura degli Ordinari e dei Superiori religiosi di for- 


mare i loro chierici ad una santa e salutare predicazione fin dai giovani 
anni, durante i loro studi, prima del sacerdozio e negli anni susseguenti. 


| 

35. Dovranno quindi curare che i loro chierici, durante il corso teo- 
logico, conoscano i vari generi di predicazione, ed abbiano sotto gli 
occhi ed assaporino i grandi esempi che di essa in ogni specie ci hanno 
lasciato i Santi Padri, senza dire di quellifche nel Vangelo, negli Atti 
e nelle Lettere degli Apostoli si trovano, pud dirsi, ad ogni pagina. 

36. Provvederanno gli stessi Ordinari e Superiori che i giovani 
sieno istruiti circa il porgere e circa la declamazione da usarsi nel pre- 
dicare, affinché usino quella gravita, naturalezza e correttezza che non 
abbia nulla di teatrale, ma convenga alla parola di Dio e che @ pro- 
pria di chi é convinto di cid che dice, ne ha piéno il cuore e mira al 
fine sublime del suo operare. 

37. Mentre cid si verra adempiendo nei seminari o negli studen- 
tati, studieranno i superiori qual genere di predicazione sia pid propria 
ad uno piuttosto che all’altro chierico, e ne daranno fedele relazione 
al rispettivo Ordinario. 

38. Né minor cura avranno gli Ordinari affinché i giovani sacer- 
doti perfezionino, dopo |’ordinazione, I’ istituzione iniziale avuta in semi- 
nario o nello studentato. 

39. Tenendo quindi calcolo delle note avute durante la loro educa- 
zione, cominceranno ad esercitarli in predicazioni pit: facili, come nel- 
linsegnamento della dottrina cristiana ai fanciulli, in brevi spiegazioni 
del Vangelo e simili. 

40, Potranno infine gli Ordinari prescrivere ai loro chierici che, per 
qualche tempo, subiscano ogni anno un esame di predicazione nella curia, 
tanto a voce cle in iscritto, con quel metodo chejpid crederanno oppor- 
tuno, in conformita alle prescrizioni del Codice circa gli esami annuali 
dei giovani sacerdoti dopo la loro ordinazione. 


Dalla S. C. Concistoriale, 28 giugno, vigilia dei SS. Apostoli Pietro 
e Paolo, 1917. 2 


+ G. Carp. De Lar, Vescovo di Sabina, Segretario. 


L.  S. 


+ V. Sardi, Arcivescovo di Cesarea, Assessore. 


. 

Il 
RATISBONENSIS er AUGUSTAE VINDELICORUM 


DISMEMBRATIONIS ET AGGREGATIONIS 


DECRETUM 


Quo melius animarum saluti consulatur, apprime expedit, ut fideles 
ei tribuantur et aggregentur paroeciae, quam facilius et commodius adire 
possunt. 

Quum itaque fideles locorum vulgo Au am Aign et Winden am 
Aign, parochiali ecclesiae Geisenfeld, dioecesis Ratisbonensis, hucusque 
adscripti, ob distantiam ad eamdem ecclesiam nonnisi cum magno 
incommodo convenire possint, supplici libello efflagitarunt, ut a parochia 
Geisenfeld et dioecesi Ratisbonensi seiungerentur, et dioecesi Augustae 
Vindelicorum unirentur et respective aggregarentur fideles quidem loci 
Au am Aign parochiae Hoeg, fideles autem loci Windem am Aign eccle- 
siae filiali Langenbruck parochiae Fahlenbach. 

Quare SSmus D. N. Benedictus XV, re mature considerata et 
habito utriusque Ordinarii consensu, oblatis precibus obsecundare di- 
gnatus est. 

Itaque Sanctitatis Suae iussa exsequens S. C. Consistorialis per 
praesens decretum, suppleto; quatenus opus sit, quorumcumque in hac 
re interesse habentium vel habere praesumentium, consensu, pagos Au 
am Aign et Windem am Aign cum omnibus et singulis fidelibus in eis 
existentibus et commorantibus a territorio paroeciae Geisenfeld, dioecesis 
Ratisbonensis separat et, avellit, eosque pariter ut supra dioecesi Augu- 
stae Vindelicorum aggregat et fideles quidem loci Au am Aign addicit 
paroeciae Hoeg, fideles vero loci Windem am Aign ecclesiae filiali Lan- 
genbruck parochiae Fahlenbach. 

Ad praemissa vero exsecutioni mandanda deputatur R. P. D. Euge- 
nius Pacelli, Archiepiscopus titularis Sardianus atque in Bavaria Apo- 
stolicus Nuntius, eique tribuuntur necessariae et opportunae faculta- 
tes etiam subdelegandi ad effectum de quo agitur quemlibet ecclesiastica 
dignitate ornatum, onere tamen ei imposito ad hanc S. C. Consisto- 
rialem quamprimum transmittendi exemplar authenticum peractae exse- 
cutionis. 

Contrariis non obstantibus quibusvis, speciali quoque mentione 
dignis. 
Datum Romae, ex Secretaria eiusdem S. C. C., die 21 maii 1917. 


Carp. De Lat, Episc. Sabinen., Secretarius. 


L. S. 
+ V. Sardi, Archiep. Caesarien., Adsessor. 


PROVISIO ECCLESIARUM 


S. Congreg. Consistorialis decretis, Sshus D. N. Benedictus PP. XV 
has, quae sequuntur, ecclesias de proprio pastore providit, scilicet: 


8 mait 1917. — Titulari archiep. ecclesiae Tirensi praefecit R. P. 
D. Rodulphum Caroli, hactenus episcopum Cenetensem, in Internuntium 
Apostolicum apud Boliviam electum. 

18 maii. — Titulari episcopali ecclesiae Polybatensi R. P. D. Iulium 
Drohobeczky, hactenus episcopum Crisiensem Ruthenorum. 

21 mati. — Titulari archiep. ecclesiae Palmyrensi R. D. Bartho- 
lomaeum Cattaneo, Moderatorem Collegii Urbani de Propaganda Fide, 
electum in Delegatum Apostolicum in Australasia. 

18 iunii. — Titulari episcopali ecclesiae Sinidensi R. P. Thomam 
Esser, Ordinis Praedicatorum, iam S. Congregationis Indicis a Secretis. 


SACRA CONGREGATIO CONCILII 


MANDELEN. 


CURAE ANIMARUM ET MISSAE PRO POPULO 


Die 17 martii 1917 


Species FAcTI. - Iam ab immemorabili, in oppido vulgo Cantalupo 
Sabino, prius dioecesi Suburbicariae Sabinensi, dein vero ab anno 1841 
dioecesi Mandelensi subiecto, unica exstabat, sicut et nunc exstat, paroe- 
cia et paroecialis ecclesia sub titulo S. Blasii. Verum animarum cura 
dicti oppidi, quod etiam nunc mille homines vix complectitur, pari aucto- 


— 

ritate ac iurisdictione exercebatur independenter et per alternas hebdo- 
madas, ne ipsa quidem excepta Missae applicatione pro populo, a duobus 
rectoribus curatis cum proprio ac distincto beneficio, {quorum unum 
sub ‘titulo S. Blasii, alterum vero sub titulo S. Mariae in coelum 
assumptae. 

Ex hac autem promiscua ac cumulativa, licet alterna, iurisdictione 
in unum eumdemque populum, atque ex paroecialium ‘officiorum ac 
munerum exercitio in una eademque ecclesia, non levia incommoda sub- 
orta sunt, ad quae praecavenda Cardinalis Brancatius, tune temporis 
Sabinensis Episcopus, occasionem nactus vacationis beneficii curati 
S. Mariae assumptae, decreto diei 1 novembris 1667 in sacra visitatione 
edito, ad formam Concilii Tridentini, sess. 24, cap. 13, de reform. curam 
animarum in eodem oppido ab uno tantum parocho seu titulari bene- 
ficii S. Blasii exercendam in posterum statuit, eidemque alterum bene- 
ficiarium S. Mariae in vicarium perpetuum ac coadiutorem constituit. 
Reliquit tamen utrique beneficiario antiquos proprii beneficii reditus, 
ac proventus, exceptis tantummodo incertis emolumentis, quorum duas 
tertias partes parocho et alteram vicario attribuit. 

At progressu temporis alias novas easque maiores quaestiones ac 
controversias exarsisse constat inter ipsum vicarium eiusque parochum, 
qui et nomen Archipresbyteri assumpsit. Quas ad sopiendas die 26 no- 
vembris 1749 a parocho Archipresbytero tunc temporis eiusque vicario, 
quaedam inita fuit conventio, quam die 6 subsequentis decembris Car- 
dinalis De Elcio, Sabinensis Episcopus, ratam habuit. In ea definitive 
utrimque recognoscebatur Archipresbytero, non secus ac eius vicario 
alternis hebdomadis applicationem Missae pro populo incumbere, itemque 
quaedam alterna utrique asserebatur administratio paroeciae ; dum tamen 
uni archipresbytero reservabatur celebratio solemnium functionum eique 
soli facultas fiebat administrandi Communionem Paschalem, baptismum, 
matrimonium, sacrum viaticum et extremam unctionem. 

Res hoc modo processerunt usque ad annum 1910, quo postremus 
vicarius e vivis excessit. Archipresbyter parochus non renuit in ea vaca- 
tione universam animarum curam exercendam suscipere, nec non Mis- 
sam pro populo applicare diebus lege statutis. Emolumenta tamen non 
ei accreverunt; sed fiscus regius proventus vicarii cooperatoris sibi ascri- 
bens Archipresbytero parocho quinque tantum in mensem libellas assi- 
gnavit. Quum autem subinde, a. 1912, Archipresbytero ab ecclesiastica et 
civili potestate commissa fuisset, titulo oeconomi spiritualis, ipsa vicaria 
vacans, non quinque, sed decem menstruatim libellae sunt ipsi assi- 
gnatae. 

In his adiunctis positus Archipresbyter parochus nonnulla propo- 
suit huic Sacrae Congregationi dubia, quorum primum, quod est cete- 
rorum omnium fundamentum, et quo soluto alia omnia obviam habent 
responsionem, ita conceptum est: « In unica ecclesia, in qua cura ani- 
« marum duo afficit distincta beneficia, ita ut duo beneficiarii, archipre- 
« sbyter scilicet parochus et vicarius cooperator seu curatus coadiutor, 
« alternis hebdomadibus ecclesiae inserviant et missam pro populo appli- 
« cent, teneturne Archipresbyter parochus, altero beneficiario deficiente, 
« vi muneris sui, totam integramque animarum curam assumere, ‘et spe- 
« ciatim, obligaturne ad applicationem missae pro populo omnibus et 
« singulis diebus praescriptis? ». 

In casu autem affirmativo, attenta tenuitate retributionis quam 
obtinet, gratiam postulat reductionis, ita ut, prouti iam precario impe- 
travit decreto Episcopi in sacra Visitatione dato, sub an. 1894, non 
teneatur nisi ad sexaginta quingue Missas annuas. 

Sub utroque puncto iuris et gratiae, postulatio examinanda venit. 


SYNOPSIS DISCEPTATIONIS. - I, Argumenta favore Oratoris deducta. 
Ad primam quaestionem quod attinet, pro adstruenda obligatione Archi- 
presbyteri Cantalupensis militat praesertim ratio deprompta ex citato 
decreto Card. Brancatii de anno 1667, vi cuius ex duobus wnicus fieri 
videtur verus ac proprie dictus parochus. 

Sed huiusmodi decretum ita non esse interpretandum, apparet, quia, 
si ita acciperetur, procul dubio ab initio nullum et irritum esset edi- 
cendum. Atqui, docente [uliano, in 1. 13 ff. de reb. dub.: « quoties am- 
« bigua oratio est, commodissimum id est accipi, quo res de qua agitur, 
« magis valeat, quam pereat ». Enimvero, si decreto Card. Brancatii, 
intelligas duo beneficia curata, quae antea distincta erant, altero sublato, 
ad unum redacta fuisse, istud decretum iam certa nullitate laborare 
cognoscitur, eo quod Episcopus propria auctoritate reducere nequeal 
beneficia curata in non curata, « quae saepius appellantur etiam sim- 
« plicia », ut habet Reiffenstuel, in Decretales, lib. 3, tit. 5, n. 31. Id 
sane vetuit Concilium Tridentinum, sess. 25, cap. 16, de reform. statuens, 
« ut ecclesiastica beneficia, quocumque nomine appellentur, quae curam 
« animarum ex primaeva eorum institutione aut aliter quomodolibet 
« retinent, illa deinceps in simplex beneficium, etiam assignata vicario 
« perpetuo congrua portione, non convertantur ». 

Et haec S. Congregatio in una Tiburtina-Parochialis die 9 iulii 1757 
infirmavit decretum Episcopi, qui in casu consimili duos parochos eius- 
dem paroeciae ad unum redegit, cui assignavit capellanum seu vica- 

rium. Tune enim, reclamantibus parochianis, haec ipsa Congregatio ad 
propositum dubium: « An sit locus reductioni duorum parochorum 
« unius eiusdemque parochialis Castri Madamae ad unum solum paro- 
«chum, qui onus habeat retinendi capellanum coadiutorem in cura 
« animarum ab Episcopo approbandum », respondit: Negative. Quo vero 
provideret inconvenientibus ab Episcopo obiectis, seu discidiis inter duos 
parochos exortis, addit: « Episcopus iniungat exerceri dictam curam 
« animarum per utrumque, sublata alternativa, et ad mentem. Mens est: 
«ut fiat massa communis ex incertis emolumentis aequaliter divi- 
« dendis ». 

Dicendum igitur similiter, - si nolumus admittere, adeo solemne 
decretum, quo universus nostrae paroeciae status incipit, nullum prorsus 
ab initio fuisse, - per illud, quamquam sub diversis nominibus Archi- 
presbyteri et Coadiutoris-curati, tamen essentiam parochatus esse ser- 
vatam, ad quam, docente Bouix, de parocho, pag. 171, sufficit et requi- 
ritur « aliqua in cura animarum ab alterutro independentia ». Atque 
ita revera factum esse, ostendit subsequuta postea diuturna observantia, 
quae in consuetudinem iuris transiit per legitimam conventionem a 
Cardinali De Elcio anno 1749 confirmatam, praecedentis decreti, si opus 
fuisset, correctoriam. Per hoc sane pactum conventum, utrique bene- 
ficiario par onus impositum est Sacrum pro populo litandi, itemque tam 
Archipresbytero quam eius vicario generatim commissa est animarum 
cura per turnum hebdomadarium exercenda. Haec autem curae admini- 
stratio ab utroque beneficiario independenter seu proprio nomine obeunda 
esse videtur: quod quidem secumfert non unum tantum parochum sed, 
quemadmodum saltem ante Card. Brancatii decretum, duos esse paro- 
chos inter se pares in casu agnoscendos. 

Et revera conventioni anni 1749 praemittitur quod Archipresbyter 
eiusque vicarius « avendo promiscua ingerenza nel governo di detta 
« parrocchia, né essendo mai state determinate le comuni e particolari 
« incombenze, né ripartito il loro ufficio, chi poco, chi nulla s’é affati- 
« cato nelle loro rispettive occupazioni ». Deinde articulus 3 ipsius con- 
ventionis decernit quod « nelli sacrosanti giorni della festa di precetto 
« celebri |’ ebdomadario la Messa parrocchiale, applicandola pro populo, 
« ed il medesimo faccia la spiegazione del Vangelo, ecc. ». Quod si in 
art. 5 subditur « nella solennita della Pasqua ..... comunichera sempre 
« privativamente l’arciprete il popolo, non meno che gli amministrera 
«li santi sacramenti del battesimo, matrimonio, viatico ed estrema 
« unzione », haec omnia non vi proprii et exclusivi muneris uni Archi- 
presbytero tribui videntur sed, uti ibidem innuitur, dumtaxat « per 

« togliere ogni confusione ». Item attributio functionum solemnium solo 
Archipresbytero in art. 4 facta explicari etiam potest per quamdam 
honoris praecedentiam, inter pares tamen. 

Alternum praeterea munus curae animarum obeundae itemque Missae 
pro populo litandae obligatio ita beneficio vicarii realiter ac personaliter 
inesse videtur ut, saltem ipso beneficio pleno, Archipresbyter ab eodem 
onere relevatus dicendus sit. Id speciatim quoad Missae applicationem 
probavit hic S. Ordo, ubi alternative cum parocho huiusmodi celebra- 
tionem explebant, qui curam animarum coadiutricem vel saltem habi- 
tualem gerebant; ceu probant Cameracen., 16 dec. 1820, et Spoletana, 
14 maii 1831, et notatur in Mechlinien., 25 septembr. 1847, et tenet Santi- 
Leitner, Praelect. can., lib. 3, t. 29, n. 17. Hine nulla in casu suppetere 
videtur sufficiens ratio cur idem onus, vacante vicarii beneficio, ab 
eodem seiungi debeat et in archipresbyterum refundi. 

Il. Argumenta in contrarium deducta. At ex adverso ambigendum 
minime posse videtur, Cardinalem Brancatium decreto anni 1667 reapse, 
non vero specietenus, unum tantum constituisse parochum loci Canta- 
lupo. Id sane patet non solum ex verbis et ex ipsius decreti tenore, 
quod absonum esset ita interpretari ut nominum dumtaxat immutatio- 
nem induxerit, quatenus, qui prius parochus, idem vicarius aut coadiutor 
curatus subinde nuncuparetur; verum etiam ex facta provocatione ad 
Concilium Tridentinum, sess. 24, cap. 13, de reform., quod ita decrevit: 
« In iis civitatibus ac locis, ubi parochiales ecclesiae certos non habent 
« fines, nec earum rectores proprium populum quem regant, sed pro- 
« miscue petentibus sacramenta administrant, mandat sancta Synodus 
« Episcopis, pro tutiore animarum eis commissarum salute ut, distincto 
« populo in certas propriasque parochias, unicuique suum perpetuum 
« peculiaremque parochum assignent, qui eas cognoscere valeat et. a 
« quo solo licite sacramenta suscipiant; aut alio peculiari modo, prout 
« loci qualitas exegerit, provideant ». 

Quum itague memoratus Card. Brancatius minus opportunum iudi- 
dicasset in oppido Cantalupo duas constituere paroecias pro duobus 
tune exstantibus distinctis parochis, quia, ut ipsemet ait, « commodam 
« populi distinctionem fieri non posse » compertum erat; volens tamen 
alio modo consulere bono animarum ad tramitem eiusdem Concilii Tri- 
dentini, integram ac independentem animarum curam attribuit benefi- 
ciarico S. Blasii, dum alteri beneficiario S. Mariae nonnisi coadiutricem 
et dependentem operam assignavit. 

Nec ex adverso tanti esse faciendum videtur quod opponitur prae- 
scriptum Concilii Tridentini, sess. 25, cap. 16, de reform., vi cuius Episcopi 

prohibentur convertere beneficia curata in non curata. Nam haec regula 
generalis exceptionem pati posse videtur per praescriptum eiusdem Con- 
cilii, sess. 24, cap. 13, de reform., quod nempe, quum ad tollendam promi- 
scuam animarum curam dismembratio paroeciae fieri non possit, faculta- 
tem tribuit Episcopis ut « alio peculiari modo, prout loci qualitas exegerit, 
« provideant ». Hinc Thomassinus, de nova et veteri Ecclesiae disciplina, 
part. I, lib. 1, cap. 29, n. 5 et 6 habet: « Ad compescendas rixas litesque 
« facillime emergentes et difficillime sopiendas inter unius ecclesiae plu- 
« res curiones, statuit Sancta Synodus in arbitrio et potestate Episcopi 
«ut esset, vel scindere unam paroeciam in duas et suum cuique paro- 
«chum assignare, vel unicum constituere parochum et tot illi vica- 
«rios adiungere veluti coadiutores quot paroeciae amplitudo deside- 
« raret ». 

Cui consonat Wernz, Ius Decret., tom. II, tit. 39, pag. 1030, not. 15, 
ubi adnotat: « Bouix et Hinschius probant, absolute posse uni paroe - 
« ciae non tantum unum sed complures parochos (veri nominis) prae- 
« esse; at talem praxim iuri communi esse conformem, ex decisione 
« particulari S. C. Concilii 9 iulii 1757 (sew supra relata Tiburtina) et 
« consuetudinibus, magis toleratis quam approbatis, concludenter non 
« démonstrarunt. Quare multo minus Episcopus talem praxim adeo sin- 
« gularem et a disciplina vigente alienam denuo introducere potest, imo 
« potius secundum mentem Ecclesiae est, si huiusmodi monstruositates 
« auferantur ». 

Hine nec admitti potest memorato decreto Card. Brancatii an. 1667 
derogatum fuisse per subsequens decretum Card. De Elcio de an. 1749, 
eo vel magis quod hoc decreto confirmata dumtaxat fuit conventio ab 
Archipresbytero eiusque vicario inita, qua relationes particulares inter 
utrumque bono et ex aequo definitae sunt, quin de necessaria praetensa 
derogatione aut correctione cogitaretur. 

Denique ad adstruendam obligationem Archipresbyteri in casu, exer- 
cendi nempe integram animarum curam Missamque pro populo litandi 
omnibus festis etiam abrogatis, suppetit et alia ratio, ex eo petita quod 
ipse ab auctoritate ecclesiastica nominatus est etiam oeconomus spiri- 
tualis beneficii vacantis S. Mariae et ut talis a civili potestate reco- 
gnitus. Notum est enim etiam oeconomum spiritualem, eum nempe 
qui « aliqua ecclesia parochiali vacante, ad implenda huiusmodi eccle- 
« siae Onera usque ad novi rectoris electionem, ab Episcopo deputari 
« debet », iuxta Constit. Cum semper oblatas Benedicti XIV, « a prae- 
« dicta obligatione subtrahere se non posse » applicandi nempe Missam 
pro populo. 

Firmata itaque ex parte Archipresbyteri Cantalupensis obliga- 
tione, vacante vicarii beneficio, exercendi universam animarum curam 
atque Missam pro populo litandi omnibus festis etiam abrogatis, quae- 
stio superest in puncto tantum gratiae expendenda, an videlicet eidem 
Archipresbytero indulgendum sit ut dumtaxat 65 Missas pro populo 
quotannis applicare valeat, prout iam alia vice, licet precario, obtinuit. 
Super qua supplicatione nonnulla ea officio animadvertenda sunt. 

Imprimis allegata concessio sustineri non posse videtur, quippe quae 
facta fuerit ex sola Episcopi auctoritate, nempe ex decretis visitationis 
pastoralis anno 1894. Notum est enim Episcopos, licet dioecesim perlu- 
strantes, hac in re nihil posse, ut expresse statuit Pius [IX Const. Aman- 
tissimi Redemptoris, atque nonnisi facultate pollere, eisdem a Bene- 
dicto XIV celebri Constit. Cum semper oblatas concessa, transferendi 
videlicet, favore parochorum vere pauperum, ad aliam infra hebdoma- 
dam diem Missae pro populo applicationem. 

Concessioni autem apostolici indulti in casu obstare videtur gra- 
vitas ipsa ac momentum legis, « cum praecepto divino mandatum sit 
« omnibus, quibus animarum cura commissa est, oves suas dignoscere, 
« pro his sacrificium offerre », quemadmodum statuit Concilium Triden- 
tinum, sess. 22, cap. I, de ref. - Quae lex a SS. PP. Innocentio XII, 
Const. Nuper, 24 apr. 1699; Benedicto XIV, Const. Cum semper oblatas, 
19 aug. 1744; Pio IX, Const. Amantissimi Redemptoris, 3 maii 1858 expli- 
cata et firmata, in viridi semper observantia est, adeo ut ab eius obli- 
gatione relevare nequeat consuetudo etiam immemorabilis, ut statuitur 
in ipsa Benedictina, et signanter non sit attendendus ipse defectus 
congruae retributionis, ut firmavit etiam h. S. C., v. gr. in Neoca- 
stren., 16 ian. 1771, ad I; et in Senogallien., 20 mart. 1790. 

Quapropter memorata lex, nonnisi ob gravissimas causas, ex parte 
relaxari solet, quemadmodum fert H. S. C. praxis. Ita ad occurrendum 
egestati parochorum aliquando concessa fuit dispensatio quoad festa 
tantum suppressa et ad tempus, pro ipsa necessitate, duratura: ut 
videre est in Spoletana, 27 mart. 1893, et Fodian., 28 april. 1888 et 
notat Lucidi, de visitatione SS. LL., vol, 1, n. 350. Frequentius vero, 
praesertim in Italia, dispensatio Missae pro populo in festis suppressis 
et nonnumquam in aliquot de praecepto, concedi solet, non in commo- 
dum aut lucrum parochi; sed favore Seminarii vel aliarum causarum 
dioecesis; ut in casu obtinet, favore nempe Seminarii Mandelensis. 

In themate autem non videtur adesse talis causa iusta ac rationabilis 
quae suadeat concessionem indulti apostolici, ne pro festis quidem sup- 
pressis, in exclusivum lucrum et commodum Archipresbyteri CantaJu- 

pensis. Eius enim congrua paroecialis sat sufficiens est, ac praeterea 
eidem pro novo munere oeconomi spiritualis remuneratio aliqua, etsi 
minime pinguis, menstruatim impenditur, ac demum non longius perse- 
verabit praecarius vicarii defectus. Nec praetereundum quod, ex mox 
adnotatis, concessio ipsa redundare posset in damnum Seminarii dioe- 
cesani aliarumque operum dioecesis Mandelensis. 

Quare, posita obligatione, nec locus esse videtur precibus propo- 
nendis. 


Reso.utio. — Propositis porro in plenario S. C. Concilii conventu, 
diei 17 mart. 1917 infrascriptis dubiis, nimirum: 

I. An Archipresbyter parochus loci Cantalupo, vacante beneficio vicarii, 
teneatur exercere totam animarum curam ac Missam pro populo appli- 
care omnibus festis etiam suppressis in casu. 

Et quatenus affirmative. 

Il. An et quomodo ratio sit habenda de precibus eiusdem Archipre- 
sbyteri parochi in casu. 

Emi Patres respondendum censuere: 

Ad I. Affirmative in omnibus. 

Ad Il. Provisum in primo. 

Facta autem de praemissis SShio Domino Nostro Benedicto D. Prov. 
PP. XV relatione, in Audientia infrascripto Secretario insequenti die 
dominico concessa, Sanctitas Sua resolutiones Emhorum Patrum appro- 


bare dignata est. 
I. Mort, Secretarius. 


SACRA CONGREGATIO DE RELIGIOSIS 


DE SOCIETATE FILIARUM S. URSULAE A S. ANGELA MERICIA 


In Generalibus Comitiis diei 19 Maii 1917, Emis Patribus Cardina- 
libus S. Congregationis de Religiosis, habita ratione Decreti eiusdem 
S. Congregationis diei 30 Iunii 1911 quo Societati Filiarum S. Ursulae 
aggregatio conceditur Tertio Ordini Franciscali ad obtinenda privilegia 
indulgentiasque eiusdem Tertii Ordinis, proposita sunt solvenda circa rela- 
tiones inter Societatem Filiarum S. Ursulae a S. Angela Mericia et Tertios 
Ordines praesertimque Tertium Ordinem Franciscalem, infrascripta dubia: 

I. Utrum Filiae e Societate S. Ursulae adscribi possint Tertio Ordini 
S. Francisci, vel alteri Tertio Ordini? 

II. Utrum Decreto 8S. Congregationis de Religiosis anni 1911, quo 
privilegia et indulgentiae Tertii Ordinis S. Francisci communicantur cum 
Societate Filiarum S. Ursulae, frui quoque valeant illae Familiae eiusdem 
Societatis quae dictam communicationem expresse non petierint? 

III. Utrum Filiae S. Ursulae possint, quatenus Tertio Ordini Fran- 
ciscali aggregatae, interesse conferentiis et functionibus quae habentur 
in localibus congregationibus Tertii Ordinis? 

IV. Utrum adscriptae cuicumque Tertio Ordini religioso saeculari 
transire possint ad Societatem Filiarum S. Ursulae? 


Huiusmodi dubiis Emi Patres respondendum censuerunt: 

Ad I. Negative. 

Ad Il. Affirmative. 

Ad III. Negative. 

Ad IV. Affirmative, relicto tamen Tertio Ordine cui pertinebant. 

Ssthus Dominus Noster Benedictus Divina Providentia PP. XV, in 
audientia concessa Secretario S. Congregationis die xx eiusdem mensis 
maii, resolutiones Erhorum Patrum approbare et confirmare dignatus est. 


I. Carp. Tonti, Praefectus. 
L. S. 
+ Adulphus, Ep. Canopitan., Secretarius. 


SACRA CONGREGATIO RITUUM 


I 
LUGDUNEN. 


DE SACRA UNCTIONE MANUS IN ORDINATIONE 


R. D. S. Kyne, missionarius in civitate Lugdunensi degens, Sacrae 
Rituum Congregationi sequentia dubia solvenda humiliter proposuit, 
nimirum: 


I. An per verbum palmas, de quo Pontificale Romanum, loquens 
de unctione manuum presbyteri, dicit: wngit totaliter palmas, intelli- 
genda sit tantum illa pars manus quae sese extendit a brachio usque 


| 

ad digitos vel comprehendi debeant etiam tres digiti qui dicuntur medius, 
annularis et minimus? 

Il. Et quatenus negative ad secundam partem, unctio in ordina- 
tione extendine debet usque ad extremum horum trium digitorum vel 
restringi ad illam partem manus quae vulgo dicitur palma manus, id 
est quae sese extendit a brachio usque ad digitos exclusive? 

III. Utrum sacerdos miles cui ablatus est index in bello, obtenta 
permissione celebrandi cum medio, indigeat unctione istius digiti medii 
priusquam celebret? 

Ratio dubitandi est quia quidam theologi dicunt unctionem non 
requiri eo quod tota manus in ordinatione consecrata est, sed rubrica 
de unclione manuum in pontificali non loquitur de manu sed de 
palma. 

Et Sacra Rituum Congregatio, audito specialis Commissionis suf- 
fragio, respondendum censuit: 


Ad I. Intelligenda est pars interior manus inclusis digitis, ad mentem 
Rubricae et formulae Pontificalis Romani. 

Ad II. Provisum in I. 

Ad III. Negative et acquiescat. 

Atque ita rescripsit, die 12 ianuarii 1917. 


+ A. Carp. Vico, Ep. Portuen. et S. Rufinae, 
S. R. C. Pro-Praefectus. 


L. S. 
Alexander Verde, Secretarius. 


{I 
TARVISINA 
DE INSTRUMENTIS « CAMPANE TUBOLARI » IN ORGANO. 
Rus Diius Episcopus Tarvisinus Sacrae Rituum Congregationi 
sequens dubium pro opportuna solutione proposuit; nimirum: 


Utrum organo ad usum liturgicum adhibito adiungere liceat instru- 
menta vulgo vocata Campane tubolari? 


— 

Et Sacra eadem Congregatio, attento Motu Proprio sa. me. Pii Pa- 
pae X, De musica sacra, n. 4121, diei 21 novembris 1903, tit. VI, n. 18 
et 12, una cum subsequentibus declarationibus, atque audito specialis 
Commissionis suffragio, respondendum censuit: Negative. 

Atque ita rescripsit ac declaravit, die 18 maii 1917. 


> A. Carp. Vico, Ep. Portuen. et S. Rufinae, 


S. R. C. Pro-Praefectus. 
L. KS. 
Alexander Verde, Secretarius. 


AREQUIPEN. 


DECRETUM DE INTRODUCTIONE CAUSAE BEATIFICATIONIS ET CANONIZATIONIS 
SERVAE DEI ANNAE AB ANGELIS MONTEAGUDO MONIALIS PROFESSAE ORDI- 
NIS S. DOMINICI. 


Christianae fidei signum, quod in remotis Americae regionibus 
celeberrimus Christophorus Colombo plantavit et erexit, progressu tem- 
poris illic lectissimos virtutum et sanctitatis fructus tulit atque ferre 
non desinit. Crux enim Christi Redemptoris, per catholicae ecclesiae 
ministerium et divinae gratiae praesidium, homines terrestres reddit 
caelestes, eosque in unum corpus sub uno capite congregat, docet, nutrit, 
novisque in dies gloriosa triumphis servat atque laetificat, dicente 
Domino: « Cum exaltatus fuero a terra, omnia traham ad meipsum ». 
Nunc vero mentem oculosque intendere libet ad civitatem Arequipensem, 
Peruanae nationis, ubi Anna ab Angelis Monteagudo, monialis professa 
Ordinis S. Dominici, Limanam virginem, eiusdem Ordinis, Rosam a 
S. Maria, primum Americae Meridionalis florem suaviter olentem, secuta, 
similem dedit virtutis et honestatis odorem. Haec Dei Ancilla, ineunte 
saeculo xvi, anno 1602, Arequipae nata, honestos divitesque parentes 
Sebastianum Monteagudo et Franciscam de Leon sortita est. Adhuc 
infantula in florenti eiusdem civitatis monasterio S. Catharinae Senensis 
recepta fuit, ut tum ad rem familiarem et litterariam, tum ad religionem 
et pietatem educaretur. Post aliquot annos bonae et congruae institu- 
tionis, puella in domum reversa est. Pareates optaverant filiam suam 

serius nuptum collocare; sed ipsa, ad meliora charismata aspirans, divinae 
vocationis sensus cum sanctis operibus piisque exercitationibus ita fovit, 
ut ad nobiliores nuptias cum caelesti Sponso ineundas se disponeret. 
Deinceps, superno quodam lumine atque instinctu illustrata et permota, 
praefatum monasterium rursus ingreditur, et a moniali, quam antea nove- 
rat, vestem petiit, eamque e vetusta et trita redactam obtinuit atque induit, 
magno cum gaudio cogitans et prodens se quasi uname sodalibus asceterii. 
Attamen parentes omnem artem industriamque adhibuerunt, ut Annam, 
quam prae ceteris filiis diligebant, e septis claustralibus ad commodiorem 
et mitiorem vitae rationem in familia revocarent. Sed frustra: puella 
enim nec blanditiis illecta, nec minis territa, in proposito susceptoque 
consilio stabilis et constans, domesticum certamen ita sustinuit ac supe- 
ravit, ut, ipsis parentibus licet invitis, sed non contradicentibus, et prio 
rissa, prius incerta, dein, haesitatione depulsa, annuente, in monasterio 
remansit ad suam vocationem rite probandam. Huius probationis tem- 
pore feliciter expleto, quum Dei Famula, adiuvantibus duobus fratribus 
germanis, in gratiam parentum restituta, dotem quoque requisitam sibi 
comparasset, unanimi consensu et laetitia inter sodales S. Catharinae 
Senensis legitime cooptatur; atque statuto tempore ac ritu religiosa vota 
profitetur. Monasterii priorissae obediens et subiecta, divini cultus decori 
assiduaeque orationi sedulo intenta, variisque officiis charitatis operam 
suam navans, vitae et morum, simulque contemplationis et actionis, 
monialibus aliisque praebuit exemplum, laude et imitatione dignum. 
Unde primum novitiarum magistra, dein, anno 1648, monialium antistita 
electa et confirmata fuit. Utrumque munus, ex obedientia acceptum, 
sapienter adimplevit, religiosamque familiam mansuetudine ac fortitu- 
dine rexit et gubernavit. Plures difficultates et gravia pericula in illius 
monasterii regimine occurrerunt Annae, quae tamen, Dei ope et auxilio, 
ab his omnibus erepta et liberata fuit. Sapiens et prudens virgo, quam 
constituerat Dominus super familiam suam, dum instituti muneribus 
sibi commissis recte fungeretur, simulque spirituali suae _ perfectioni 
instanter vacaret cum vita casta et austera, frequenti sacramentorum 
perceptione, ferventi amore Dei et proximi, suorumque votorum fideli 
observantia, tandem, gravi diuturnoque vulnerum morbo, quem patienter 
tolerabat, afflicta, in futuram patriam festinanter properabat. Caelesii 
Sponso obviam ire parata, placido ac repentino transitu e vita migravit, 
die 10 ianuarii 1686, octogenaria maior. Moniales S. Catharinae aliique 
omnes qui Annae ab Angelis virtutem agnoverant, ipsius salutaria docu- 
menta et exempla, veluti optimam haereditatem omni patrimonio prae- 
stantiorem sibi relictam existimarunt. De hac sanctitatis fama haud 

multo post obitum Servae Dei, in ecclesiastica curia Arequipensi con- 
fectus fuit Processus Informativus, cuius tamen acta nonnisi anno 1887 
in Urbem trasmissa fuere. Quare de eiusdem famae continuatione et 
incremento usque in praesens novus adornatus est Processus Additionalis 
sacrae Rituum Congregationi traditus. Quum vero omnia in promptu sint 
ad normam iuris et, scriptorum Servae Dei revisione peracta, ad ulteriora 
procedi possit, instante R. P. Ludovico Fanfani, Ordinis Praedicatorum 
postulatore generali, qui fel. rec. P. Mauro M. Kaiser vita functo nuper 
suffectus est, ‘attentisque litteris postulatoriis Perillustrium ac Rrhorum 
Praesulum et Patrum Concilii Plenarii Americae Latinae, praeside cl. me. 
Cardinali losepho Calasanctio Vives y Tuto, in Alma Urbe an. 1889 
coacti, hodierni Rmi Episcopi Arequipensis aliorumque Antistitum Peru- 
vianae Reipublicae, necnon Capitulorum Cathedralium ecclesiarum, prae- 
positorum ordinum, religiosarum congregationum, piarum sodalitatum, 
aliorumque virorum ecclesiastica vel civili dignitate praestantium, una 
cum Rmo P. Magistro Generali Ordinis Praedicatorum et R. M. Priorissa 
et Sororibus Ven. Monasterii S. Catharinae Senensis in civitate Arequi- 
pensi, Emus et Rmus Difius Cardinalis Raphaél Merry del Val, huius 
Causae Ponens seu Relator, in Ordinariis sacrorum rituum Congrega- 
tionis Comitiis subsignata die ad Vaticanum coadunatis, sequens dubium 
discutiendum proposuit: An signanda sit Commissio introductionis Causae 
in casu et ad effectum de quo agitur? Et Emi ac Rmi Patres sacris tuendis 
ritibus praepositi, post relationem ipsius Emi Ponentis, audito etiam voce 
et scripto R. P. D. Angelo Mariani Fidei Promotore, omnibus sedulo per- 
pensis rescribendum censuerunt: Affirmative seu signandam esse Commis- 
sionem introductionis causae, si Sanctissimo placuerit, die 5 iunii 1917. 

Facta postmodum SSmo Domino Nostro Benedicto Papae XV per 
infrascriptum Cardinalem Sacrae Rituum Congregationi Pro-Praefe- 
ctum relatione, Sanctitas Sua Rescriptum eiusdem Sacri Consilii ratum 
habens, propria manu signare dignata est Commissionem introductionis 
Causae Servae Dei Annae ab Angelis Monteagudo, monialis professae 
Ordinis S. Dominici, die 13, eisdem mense et anno. 


*& Antonius Carp. Vico, Ep. Portuen. et S. Ruf., 
S. R. C. Pro-Praefectus. 


L. & S. 


* Alexander Verde, Secretarius. 

ACTA TRIBUNALIUM 


SACRA ROMANA ROTA 


PITILIANEN. 


NULLITATIS MATRIMONII (SANTELLI-STETTINER) 

Benedicto Pp. XV feliciter regnante, Pontificatus Dominationis Suae 
anno tertio, die 20 octobris 1916, RR. PP. DD. Guilelmus Sebastianelli, 
Decanus, Ponens, Seraphinus Many et Ioannes Prior, Auditores de turno, 
in causa Pitilianen. - Nullitatis matrimonii, - inter Liberatam Santelli, 
repraesentatam per legitimum procuratorem Henricum Benvignati, advo- 
catum, et Torquatum Stettiner, contumacem, interveniente et disceptante in 
causa Revmo vinculi Defensore ex officio, sequentem in gradu appella- 
tionis tulerunt definitivam sententiam. 


Penelopes Cortini bis vidua, ope cuiusdam affinis Dominici Brizzi 
cognovit quemdam Petrum Stettiner virum alicuius nominis in socie- 
tate. Hic, ut filium suum Torquatum viginti trium annorum aetatem 
agentem a turpi amore cum quadam Maria Scotti, a qua filium iam 
receperat, distraheret, in Penelopis filiam, Liberatam Santelli, quinde- 
cim annorum, atque ditissimam, oculos iniecit, eiusque matrimonium 
cum Torquato matri proposuit. Factae propositioni libentissime annuit 
Penelopes, quia putabat a Petro sibi validissimum auxilium obvenire 
sive in definiendis quibusdam forensibus negotiis, sive in pingui matri- 
monio administrando propriae filiae Liberatae. Hinc, nulla interiecta 
mora, primitus factum est, ut Torquatus Liberatam conspiceret, quod 
contigit die 25 februarii 1907; deinde, eadem a collegio Monialium, in 
quo educabatur, revocata, Penelopes Torquatum in domum suam rece- 
pit, ibique mansit usque ad matrimonii celebrationem. At mutuum 
amorem, qui exoriturus e vitae gonsuetudine a parentibus forte spera- 
batur, neuter sponsorum fovere potuit; Torquato enim in corde amasia 
diu noctuque versabatur; Liberata vero non amantem sponsum minime 

diligere poterat. Nihilominus, instantibus parentibus, brevissimo tem- 
pore et a duobus bannis obtenta dispensatione, matrimonium contra- 
ctum fuit die 14 octobris 1907. Exitu tamen infelicissimo, fere enim 
post annum et dimidium vita coniugalis abrupta fuit absque spe recon- 
ciliationis, non obstante quod matrimonium fuerit sobole recreatum. 
Post haec coniuges declarationem nullitatis matrimonii ex metu con- 
tracti petierunt a iudice ecclesiastico, Torquatus apud Curiam Pitilia- 
nensem, quae tamen actio prosequuta non fuit, Liberata apud H. S. Audi- 
torium ex pontificia commissione d. 23 nov. 1912 et post quatuor peractas 
instructorias d. 18 aug. 1916 sententia prodiit actrici favorabilis. Ab hac 
sententia, prouti de iure, appellationem interposuit vinculi vindex; 
hine causa hodie iterum discutienda proponitur sub consueta formula 
dubii: An sententia rotalis diei 16 augusti 1915 sit confirmanda vel 
infirmanda in casu ? 

Ius quod spectat, Patres adnotarunt matrimonium non tantum in 
exteriori caeremonia coram parocho, sed maxime in contrahentium 
interno consistere consensu. Hic autem consensus liber omnino esse 
debet, tum quia illa aliqua servitus, quam secumfert matrimonialis con- 
tractus nonnisi volenti et sponte consentienti imponi potest, tum quia 
amicalis vita, quae inter coniuges extare debet, posita coactione, impos- 
sibilis evaderet, atque onus intolerabile nimis foret. Hinc coniugium ini- 
tum per vim est nullum; nullum pariter est ex iure saltem ecclesiastico 
si contrahatur sub metu gravi, relative saltem ad patientem, et metus sit 
simul iniustus et ad consensum matrimonialem extorquendum directus, 
cap. 14, 15, 28, tit. De sponsalibus et matrimoniis. Quod extenditur etiam 
ad metum, quem vocant reverentialem, dummodo fuerit qualificatus; 
i. e. dummodo metum comitentur v. g. preces diuturnae, instantes, impor- 
tunae, aspera verba, vultus austeritas etc. prouti constanter decisum est 
ab H.S. T. uti in Parisien., 26 februarii 1910, Varsavien., 21 iulii 
eiusdem anni, Parisien., 13 martii 1911, etc. 


Modo ad factum. Liberata Santelli in responsione ad 6 affirmat: 
« Fin dal principio fui contrarissima a questo matrimonio, e sin d’allora 
« mia madre fece valere la sua volonta per costringermi ad esso; fui in 
« conseguenza rimproverata, minacciata, e percossa in pid volte. Scene 
« di questo genere avvenivano quasi ogni giorno ». De hac repugnantia 
gravi atque constanti ab actrice asserta, constat ex depositionibus 
testium, et primum audiatur Penelopes mater Liberatae, cuius testimo- 
nium, etsi non iuridice prolatum, multum tamen valet, quia sub fide 
iuramenti coram parocho datum est: « Del resto anche mia figlia non 

« si mostrd meno indifferente... Quando io le esposi la ragione della 
« venuta di quei due (Torquati eiusque patris) a Pienza, meravigliata 
« mi disse: “ Che forse vengono in cerca della mia dote? ,,. Fu il padre 
« dello Stettiner che fece la richiesta a Liberata... La mia figlia non 
« rispose e piuttosto si mostrava meravigliata .. Al momento della par- 
« tenza i due giovani si dissero addio freddamente... I fidanzati si trat- 
« tavano l’uno e Il’altro con molta indifferenza, della qual cosa io ne era 
« afflittissima, anzi lo sposo se vedeva la mia figlia alla finestra la 
« rimproverava aspramente, e questa pit volte piangendo mi diceva: 
« * Mamma, mandatelo via, perché io non lo voglio sposare ,, ». De hac 
item repugnantia Liberatae contra matrimonium cum Torquato refert 
Octavia delle Macchie, honesta religiosaque mulier, ac fide digna, uti a 
parocho Pacelli exhibetur, quae servitio familiae Santelli iam a nativi- 
tate Liberatae addicta totam rem probe cognovit: « Mi é nota (ait) l’av- 
« versione che l’attrice Liberata Santelli aveva per lo sposo impostole 
« dalla mamma; pid volte ha detto a me stessa di non volersi maritare 
«allo Stettiner, e si @ sfogata ed ha pianto per le pressioni della 
« mamma. Durante la dimora del fidanzato per circa sei mesi in casa 
« dell’attrice Santelli io non mi avvidi che passassero tra di loro segni 
scambievoli d’affetto. Questa avversione durd fino alla vigilia del matri- 
monio ». Pariter de aversione ac frigiditate Liberatae erga sponsum 
referunt Ursulina Sbrolli, Petrus Mangini, Bartholomaeus Sbrolli, Assum- 
pta Chiesi, Melchiades Puttini, Elvira Romagnoli, Angelus et Telemacus 
pariter Romagnoli. 

Hance Liberatae repugnantiam Penelopes ut vinceret non solum 
suasiones, sed obiurgationes quoque, minas ac verbera adhibuit, prouti 
testantur omnes fere testes excussi. Ita Maria Brizzi: « Sono stata pre- 
« sente a pit di una scena, in cui la madre ha rimproverata e picchiata 
«la figlia con motivo di questo matrimonio ». Et Octavia delle Mac- 
chie: « Spesse volte ho dovuto assistere a scene, nelle quali la mamma 
« minacciava e percuoteva la figlia per obbligarla a sposare lo Stet- 
« tiner ». Ulterius Elvira Romagnoli: « Ricordo pure che in altra circo- 
« stanza essendo ritornate madre e figlia dall’Abbadia vidi in loro casa, 
« presente anche lo Stettiner, che entrambi si bisticciavano sempre a 
« motivo del matrimonio, e la madre dette un manrovescio alla figlia 
« che ne riportd graffiature ». Angelus tandem Romagnoli, aliis omissis 
testibus: « Esso (matrimonio) fu certamente contratto ad istigazione 
« della madre. I mezzi usati per determinare la Liberata al matrimonio 
« consistevano in ragionamenti e persuasioni, che Ja madre le faceva 
« in ordine alle condizioni, in cui entrambi si trovavano per gl’ inte- 

« ressi economici. Non mancarono peraltro delle sgridate, e qualche 
« volta anche schiaffi per persuaderla a tal fine ». 

Haec omnia non tantum metum reverentialem qualificatum, sed 
metum quoque ordinarium in se gravem evincunt; nam minae, vexa- 
tiones, et alapae talem praeseferunt gravitatem, ut in illorum conspectu 
mens vel constantioris viri haud trepidare non potest. 

Mirandum non est Penelopem coactionem adhibuisse ad frangen- 
dam pertinacem filiae voluntatem. Ipsa enim ex una parte putabat, uti 
in specie dictum est, ex hoc matrimonio sibi magnum auxilium obven- 
turum, ex altera erat voiluntatis imperiosae, indolisque ad iram propen- 
sissimae, propositique tenacissima. Quod adeo verum est, ut denegata 
a parocho S. Vitalis de Urbe fide de statu libero Torquati, hoc impe- 
dimentum occultare sategit parocho loci Piancastagnaio, Rev. Pacelli, 
ne matrimonio mora interponeretur; uti fassa fuit eidem Pacelli: 
«lo allora (scilicet edocta de aliis Torquati amoribus) avrei dovuto 
« rompere ogni trattativa; ma a me premeva che il matrimonio si con- 
« chiudesse, e percid bevvi grosso, anzi mi detti premura, che nulla 
« trapelasse al di fuori di tutto questo, e lo tenni nascosto a tutti e 
« specialmente a lei mio parroco ». Ex adverso filia Liberata ab omni- 
bus testibus perhibetur mitis, timidique ingenii et ad resistendum mater- 
nae voluntati omnino incapax. 

Aversio Liberatae in Torquatum perduravit usque ad matrimonii 
celebrationem. Etenim Elvira Romagnoli testatur: « Ricordo un fatto 
«a cui io stessa ho presenziato, e che occorse venti o trenta giorni 
« prima del matrimonio. Un giorno trovandomi in casa della Santelli, 
« ed essendo presente la domestica Ottavia delle Macchie, che pettinava 
«la Liberata, vidi questa che prorompeva in lagrime. Interrogata da 
« me sul motivo rispose: “‘ Che volete, me lo vogliono far fare per forza ,, 
« (alludendo al matrimonio) ». Biduo etiam ante matrimonium, deponit 
actrix: « Mia madre mi annunzid che le nozze si sarebbero al pit presto 
« celebrate. A questa notizia io scoppiai in pianto dirotto, protestando 
« di non voler subire il marito, che mi s’imponeva; uscii da casa sola 
« col fine di non voler tornare pit,.e fu dovuto all’intervento della 
« domestica, che mi segui, se tornai a casa ». [mo in pervigilio matri- 
monii fuisse Liberatam reluctantem exponit Silvia Savini his verbis: 
« Seppi poi a matrimonio compiuto, sempre dalla madre della sposa, 
« che la notte precedente alle nozze, la figlia che dormiva nella stessa 
« camera della madre, l’aveva supplicata di lasciarla scappare e nascon- 
« dersi in qualche podere ». Eadem referunt Ersilia Baiocchi, A. Chiesi, 
Silvia Savini, et Ioseph Orienti ex auditu a matre vel a sponsa. Nec 

aliud remedium, praeter fugam, praesto erat Liberatae ad impositas 
nuptias vitandas. Ipsa enim nihil a matre obtinens lacrymis ac pre- 
cibus recursum habuit ad parentes et amicos. Isti autem vel non 
ausi sunt se interponere inter matrem et filiam, vel matris pertinaciam 
emollire frustra conati sunt. Sic ait Maria Brizzi ad 2: « Avendo io messo 
«in guardia mia cugina (Penelopem) contro lo Stettiner, che nutriva 
« relazioni con una giovane, dalla quale aveva avuto un figlio, essa mi 
« rispose: “ Deve sposarlo, fosse Musolino, altrimenti T ammazzo o & 
« questa scena assisteva anche la figlia, la quale ruppe in pianto ». 
Moyses etiam Romagnoli, frater uterinus actricis, ait ad 2: « Avendo 
« un giorno osservato alla mamma la poca convenienza di questo matri- 
« monio, rispose, stando presente l’altro fratello Angelo e la di lui 
« moglie Elvira, che la poteva anche affogare, senza dar conto a chic- 
« chessia ». Eadem refert alter frater uterinus actricis, Angelus Roma 
gnoli: « Avendo io fatto di cid rimostranze alla mamma, questa ebbe a 
«rispondermi con una imprecazione, mostrando la necessita del matri- 
« monio stesso per avere in casa una mano di ferro che tutelasse i suoi 
« interessi ». 

At poterat Liberata, observat solers vinculi defensor, se a materna 
coactione liberare revelando proprio parocho denegatam fuisse Tor- 
quato fidem de statu libero ob eius cum alia muliere asserta sponsalia. 
Verum in primis Liberatae Patronus probat Liberatam numquam, nec 
solam, nec cum matre adiisse parochum S. Vitalis de Urbe, a quo 
fuit postulata fides. Probandum deinde foret Liberatam, vix quinde- 
cim annorum, valde piam et ingenuam, vim denegationis parochi 
S. Vitalis intellixisse. Tandem latere non poterat Liberatam per huius- 
modi revelationem matris iram, indignationem et violentiam magis 
magisque successam iri. 

Cum igitur nullo modo Liberata maternam coactionem evitare 
posset, die 14 oct. 1907, quem diem « giorno malaugurato » appellat 
Penelopes, nuptiae celebratae fuerunt. At ex iis, quae superius exposita 
sunt, praesumendum est ipsas sub metus influxu initas fuisse; mutatio 
enim voluntatis, iisdem manentibus circumstantiis, numquam praesumi- 
tur. De reliquo acta hoc innuere videntur. Revera Ursula Sbrolli fatetur: 
« Ho assistito al matrimonio ed ho avuto l’impressione che Liberata 
«non era né contenta né afflitta ». Silvia autem Savini: « lo non assi- 
« stetti al matrimonio, ma avendo voluto vedere la sfilata del corteo 
« nuziale ebbi ad aecorgermi, che la sposa aveva pid !’aria di una vit- 
« tima rassegnata, che di una sposa felice, camminando a capo basso 
«in modo da far contrasto allo sfarzo delle veste nuziali ». Telemacus 

tandem Romagnoli: « Assistetti al matrimonio, ed ebbi impressione che 
«la Libgrata non compisse quell’atto di sua spontanea volonta ». 

Et quod revera ita res se habuerint, probant ea, quae vix inito 
matrimonio contigerunt. Suscepto etenim itinere nuptiali sponsi solita 
amoris signa non sibi dederunt; uxor tristis videbatur, erga virum fri- 
gida et quasi eum timens, ut refert auriga Nellus Baiocchi. Debitum 
coniugale non sponte praebuit uxor: continuae exoriebantur inter con- 
iuges dissensiones. Tandem, cum vir pristinis amoribus indulgeret, et 
patrimonium Liberatae profunderet et eam vexare non desisteret, vix 
elapsis decem et septem mensibus ab inito coniugio, licet inde suscepta 
prole, vita coniugalis fuit dissociata. Quem tristem matrimonii exitum 
mater perspiciens, suum perversum agendi modum agnovit, et propriae 
conscientiae stimulos et angores pluries et multis manifestavit, prouti 
actrix et plusquam duodecim testes de propria referunt scientia. Utique 
haec matris confessio post dissociatum matrimonium edita, per se sola 
probationem metus non constituit, sed cum edita sit tempore non 
suspectu relative ad ptaesentem causam, et cum actricis ac testium 
depositionibus plene concordet, certe hucusque dicta de gravi reveren- 
tiali metu filiae incusso apprime confirmat. 

Adversus haec duo opponuntur testificationes. Prima est Caroli Bar- 
bini Syndaci loci Piancastagnaio qui ait: « Essendo io il sindaco del 
« luogo, ricevetti il loro consenso civile (Liberatae videlicet et Torquati) 
«e potetti notare che mentre la Santelli si mostrava abbastanza con- 
« tenta dell’atto che compieva, all’incontro lo Stettiner restava molto 
« serio e quasi ad una ceremonia funebre pit che nuziale ». Altera est 
parochi Rev. Pacelli, qui deponit: « Aggiungo che nessun segno di agi- 
« tazione o mestizia riscontrai in essi la sera precedente alla celebra- 
« zione del matrimonio quando, avendoli chiamati da parte e soli in una 
« stanza, li interrogai sulla dottrina cristiana, e notai altresi che era pit 
« lieta la sposa che lo sposo ... Che la giovine, mite di carattere e gio- 
« vane di eta, si uniformasse senza alcuna opposizione ai desideri della 
« madre, lo credo possibile, nego la coazione da togliere la liberta del- 
« latto ». Verum in primis adnotandum est agi in casu de testibus fami- 
liae extraneis, qui, quamvis omni exceptione maiores, praeferendi certo 
non sunt testibus familiaribus, qui melius informati censentur; metus 
enim praesertim reverentialis clam infertur et clam a patiente susti- 
netur; nihi] ergo mirum si coram extraneis metum passi indifferentes 
sint et etiam laeti se exhibeant, cum nemo propria patefacere cupit, ne 
humanis dicteriis se exponat. Addendum deinde est in metus proba- 
tione non requiri ut in omnibus omnino actionibus sponsi se tristes et 

coactos ostendant. Quare iure meritoque admittitur plus valere duos 
testes de metu in specie deponentibus quam mille de libertate testantes. 
Nam deponentes super spontanea voluntate deponunt de actu mentali; 
qui soli Deo notus est, et coram hominibus simulari potest; deponentes 
vero de minis, iurgiis, vexationibus, testantur de iis, quae sensu perci- 
piuntur, uti adnotat Emus Lega in causa Vesprimien., 2 iulii 1911. 
Ultima tandem verba parochi: « Nego la coazione da toglierle la liberta 
dell’atto » cum nullo facto nitantur, exprimunt ad summum ipsius 
parochi opinionem. Revera acta demonstrant Rev. Pacelli non parum 
adlaborasse pro validitate matrimonii, fortasse, quia eius culpa impedi- 
tum non fuit, cum post Penelopis lamentationes sponsos rite non inter- 
rogaverit, et nulla instituta inquisitione quoad statum liberum Torquati, 
nuptias benedixerit. 


Quibus omnibus rite diligenterque perpensis, Nos infrascripti Audi- 
tores de turno, pro tribunali sedentes et solum Deum prae oculis haben- 
tes, Christi nomine invocato, decernimus et definitive declaramus sen- 
tentiam rotalem diei 16 augusti 1915 esse confirmandam i. e. ad propositum 
dubium respondemus: Affirmative ad primam partem, Negative ad se- 
cundam. 

Ita declaramus mandantes Ordinariis locorum et ministris tribu- 
nalium ad quos spectat, ut exsecutioni mandent hanc nostram definiti- 
vam sententiam, et adversus reluctantes procedant ad normam ss. Cano- 
num, praesertim cap. 3, sess. XXV, de reform., Conc. Trid., iis adhibitis 
exsecutivis et coércitivis mediis, quae magis efficacia et opportuna pro 
rerum adiunctis exstitura sint. 

Romae, in sede Tribunalis S. R. Rotae, die 20 octobris 1916. 


Guilelmus Sebastianelli, Decanus, Ponens. 
Seraphinus Many. 


Ioannes Prior. 
L.  S. 


Ex Cancellaria, 24 octobris 1916. 


Sac. T. Tani, Notarius. 

DIARIUM ROMANAE CURIAE 


S. CONGREGAZIONE DEI RITI 


Martedi 5 giugno 1917, nel Palazzo Apostolico Vaticano si é tenuta la 
Congregazione dei Sacri Riti Ordinaria, nella quale al giudizio degli Emi e 
Rmi Signori Cardinali componenti la medesima, sono state sottoposte le 
seguenti materie: 

1. Introduzione della Causa di beatificazione e canonizzazione della Serva 
di Dio Anna degli Angeli Monteagudo, Monaca professa Domenicana, morta 
nel 1686 nella citta di Arequipa nel Peri; 

2. Intorno alla revisione degli scritti del Ven. Servo di Dio Paolo Ginhac, 
Sacerdote professo della Compagnia di Gesii. 


Martedi 19 giugno 1917, nel Palazzo Apostolico Vaticano, con |’ intervento 
degli Emi e Rmhi Signori Cardinali e col voto dei Rmi Prelati e dei Consul- 
tori teologi componenti la Sacra Congregazione dei Riti, si é tenuta la Con- 
gregazione Preparatoria per discutere il dubbio «Se consti del martirio, della 
causa del martirio e dei segni o prodigi del Venerabile Oliviero Plunket, 
Primate dell’ Irlanda ed Arcivescovo di Armagh », che si asserisce ucciso in 
odio alla Fede nel 1681. 


SEGRETERIA DI STATO 


NOMINE 


Con Biglietti della Segreteria di Stato il Santo Padre si é degnato di 
nominare: 


30 maggio 1917. L’ Emo signor cardinale Ludovico Billot, Protettore dell’ Isti- 
tuto dei Preti Secolari della Dottrina Cristiana. 

es » L’Emo signor cardinale Gennaro Granito Pignatelli di Bel- 
monte, Protettore delle Religiose dell’ Immacolata 
Concezione di Lourdes. 


| 

6 maggio 1917. L’ Emo signor cardinale Basilio Pompilj, Membro della Sacra 
Congregazione det Religiosi. 

> > » L’Emo signor cardinale Gaetano Bisleti, Protettore della 
« Congrégation des Secours de l’Instruction Cha- 
ritable du St Enfant Jésus, dites de St-Mam ». 

» » » Tl Rev. Sac. Pietro Ciriaci, Minutante della Sacra Congre- 
gazione degli Affari Ecclesiastici Straordinari. 

8 » » Mons. Giuseppe Palica, arcivescovo titolare di Filippi e Vice- 
gerente di Roma, Consultore della Suprema Sacra 
Congregazione del Sant’ Offizio. 

» , » Mons. Carlo Perosi, Assessore della Suprema Sacra Congre- 
gazione del Sant’Offizio, Consultore della Sacra 
Congregazione dei Riti per le Cause di Beatifica- 
zione e Canonizzazione. 

» L’ signor cardinale Andrea Friihwirth, Protettore del- 
U Istituto delle Terziarie Domenicane di «St. Mary 
of the Springs » (Columbus, Ohio, S. U. A.). 


16 0—=Of» » L’Emo signor cardinale Oreste Giorgi, Protettore dell’ Arci- 
confraternita di S. Trifone, in S. Salvatore in 
Primicerio. 

25 » I Monsignori: Domenico Spolverini, rettore del Pontificio 


Seminario Romano Maggiore, Giacomo Sole e 
Giovanni Biasiotti, Prelati Referendari del Su- 
premo Tribunale della Segnatura Apostolica. 

26 =» » Tl Rev. P. Paolo Gény, S. I., Consultore della Sacra Con- 
gregazione dei Seminari e delle Universita degli 
Studi. 


Con Biglietti della Segreteria di Stato il Santo Padre si é degnato di pro- 
muovere : 


5 giugno 1917. Mons. Francesco Vagni, da Segretario di Nunziatura di 
prima classe a Uditore di seconda classe. 

25 » » Mons. Giuseppe Fameli, da Prelato Referendario del Su- 
premo Tribunale della Segnatura Apostolica a Pre- 
lato Votante del medesimo Supremo Tribunale. 

Con Brevi apostolici il Santo Padre si é degnato di nominare: 


Assistente al Soglio Pontificio: 


23 maggio 1917. Mons. Giuseppe Medardo Emard, vescovo di Valleyfield. 


Protonotari apostolicit ad instar participantium : 


23 maggio 1917. Mons. Giovanni De La Croix Dorais, della diocesi di Val- 
leyfield. 
14 giugno » Mons. Francesco Lanzoni, della diocesi di Faenza. 


Prelati Domestici di S. S.: 


& maggio 1917. Mons. Ernesto Patendtre, della diocesi di Troyes. 
1 giugno » Mons. Vincenzo Cosme Navarro, della diocesi di Coria. 


» » » Mons. Giuseppe Kelly, Economo del Collegio inglese di Val- 
ladolid. 
4 » Mons. Giovanni M. Bouchard, della diocesi di Montauban. 
> » Mons. Giuseppe Nizier-Fossat, della medesima diocesi. 
6 » Mons. Aristide Magni, dell’archidiocesi di Bologna. 
11 » Mons. Emilio Barthe, della diocesi di La Rochelle. 
> » Mons. Ovidio Bauré, della medesima diocesi. 
12 » Mons. Giuseppe Adriani, della diocesi di Montalto. 
13 » » Mons. Luigi Mindelli, dell’archidiocesi di Brindisi e Ostuni. 
14 > » Mons. Giovanni Battista Du Plantier, della diocesi di Péri- 
gueux. 
15 » » Mons. Eriberto Fonti, di Roma. 
ONORIFICENZE 


Con Brevi apostolici il Santo Padre si é degnato di conferire le seguenti 
onorificenze : 


La Commenda dell’ Ordine Piano con Placca: 


19 giugno 1917. Al sig. Filippo libero barone Wambolt von Umstadt, della 
diocesi di Magonza. 


La Commenda con placca dell’Ordine di S. Gregorio Magno, classe civile: 


14 giugno 1917. Al sig. Giacomo Britten, dell’archidiocesi di Westminster. 


= 

19 maggio 1917. Al sig. 


20 


24 


19 


La Commenda dell’Ordine di S. Gregorio Magno, classe civile: 


giugno 


Al sig. 
Al sig. 
Al sig. 


‘Al sig. 
Al sig. 


Paolo de Churruca y Dotres, gia segretario dell’Am- 
basciata di Spagna presso la Santa Sede. 

dott. Alvino Ach, professore nell’Universita di Mo- 
naco di Baviera. 

Enrico Froidevaux, professore nell’ Istituto cattolico 
di Parigi. 

Ferdinando Lepelletier, prof. nel medesimo Istituto. 

Ludovico Guénée, professore ne] medesimo Istituto. 

Ignazio M. de Arredondo y Martinez, della diocesi 
di Vittoria. 


Il Cavalierato dell’Ordine di S. Gregorio Magno, classe civile: 


maggio 1917. Al sig. 
Al sig. 
Al sig. 


» 


» 
» 
» 


giugno 


» 


» 


Al sig. 
Al sig. 
Al sig. 
Al sig. 
Al sig. 
Al sig. 
Al sig. 
Al sig. 


Al sig 


Al sig. 


Lorenzo Testers, della diocesi di Breda. 

Giuseppe La Couture, della diocesi di Troyes. 

Francesco Saverio de Fournier, dell’archidiocesi di 
Rennes. 

dott. Giacomo Rossetti, medico chirurgo al Cottolengo. 

dott. Vincenzo Gallo, medico chirurgo al Cottolengo. 

dott. Angelo Ariotti, medico chirurgo al Cottolengo. 

Giuseppe Revellino, provveditore al Cottolengo. 

Dionisio Joly d’Aussy, della diocesi di La Rochelle. 

Adriano Foucault, della medesima diocesi. 

Giustino Coutouseaux, della medesima diocesi. 

Pietro Gaudet de Zestard, della medesima diocesi. 

Luigi Piccinno, dell’archidiocesi di Otranto. 

rag. Luigi Babina, dell’archidiocesi di Bologna. 


Il Cavalierato dell’Ordine di S. Gregorio Magno, classe militare: 


23 maggio 1917. Al sig. conte Aymeric de Bertier Pinsaguel, dell’archidiocesi 


di Tolosa. 


La Commenda deli Ordine di S. Silvestro Papa: 


24 maggio 1917. Al sig. Andrea Proebes, dell’archidiocesi di Monaco. 


fl Cavalierato dell’Ordine di S. Silvestro Papa: 


24 maggio 1917. Al sig. Giovanni Canti, della diocesi di Senigallia. 


» 


» 


» 


» 


» 


» 


Al sig. 
Al sig. 


Giuseppe Battistini, di Roma. 
Augusto Valci, di Roma. 

14 giugno 1917. Al sig. Nicola Piccinno, dell’archidiocesi di Otranto., 
22 » » Al sig. Giuseppe Emanuele Goenaga, addetto alla Legazione 
di Colombia presso la S. Sede. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si 6 degnato 
di nominare: 


Camerieri Segreti soprannumerari di S. S.: 


28 maggio 1915. Mons. Francesco Leite Barbosa, della diocesi di Fortalezza. 


> » » Mons. Emanuele Candido dos Santos, della medesima diocesi. 
> » Mons. Giuseppe Learne Menescal, della medesima diocesi. 

» > » Mons. Emanuele Francesco da Frota, della medesima diocesi. 

» » » Mons. Vincenzo Pinto Teixeira, della medesima diocesi. 

» » » Mons. Miceno Clodoaldo Minhares, della medesima diocesi. 

» » » Mons. Custodio de Almeida Sampaio, della medesima diocesi. 

» » » Mons. Giuseppe Candido de Queiroz Lima, della medesima 
diocesi. 

» » » Mons. Francesco de Hollada Cavalcante, della medesima 
diocesi. 

16 =» 1917. Mons. Luigi Talamoni, dell’archidiocesi di Milano. 

» » » Mons. Cesare Gaffuri, della medesima archidiocesi. 

26» » Mons. Pietro Tramontana, dell’archidiocesi di Reggio Ca- 
labria. 

29 > » Mons. Michele Hartig, dell’ archidiocesi di Monaco e Fri- 
singa. 

> » » Mons. Giacinto Brugnoli, della diocesi di Osimo. 


8 giugno » Mons. Giuseppe Tellarini, Ufficiale della S. Congregazione 
dei Sacramenti. 


» » » Mons. Vincenzo Sirabella, Ufficiale della medesima S. Con- 
gregazione. 

9 » » Mons. Giuseppe Ghigi, dell’archidiocesi di Ravenna. 

» » » Mons. Antonio Avosani, della diocesi di Cremona. 

> - » Mons. Giovanni Battista Diletti, della diocesi di Montalto. 


11 >» » Mons. Guglielmo T. Me Gouirl, della diocesi di Brooklyn. 

11 giugno 1917. Mons. Enrico Caiazzo, Ufficiale della S. Congregazione dei 


Religiosi. 

14 >» » Mons. Gaetano Giusino, Canonico di S. Maria ad Martyres 
in Roma. 

19 ” » Mons. Oreste di Magno, della diocesi di Anagni. 


Cameriere d’onore in abito paonazzo di S. S.: 


28 maggio 1915. Mons. Vincenzo Salazar da Cunha, della dioc. di Fortalezza. 


Cappellani d’onore extra Urbem d S. S.: 


28 maggio 1915. Mons. Vincenzo Godofredo Macahiba, della diocesi di For- 
talezza. 
25 marzo 1916. Mons. Gilberto Vincenzo Bull, della diocesi di Nottingham. 


NECROLOGIO 


30 maggio 1917. Mons. Pietro Scebli, arcivescovo di Beyrouth. 
14 giugno » Mons. Giuseppe Maria Rancés y Villanueva, vescovo di 
Cadice. 


| 


